Uskoro izveštaj konsultanta za prodaju preduzeća "Telekom Srbija" Uskoro izveštaj konsultanta za prodaju preduzeća “Telekom Srbija” – Personal magazin\nUskoro izveštaj konsultanta za prodaju preduzeća “Telekom Srbija”\nMinistar za telekomunikacije i informaciono društvo u Vladi Republike Srbije Jasna Matić izjavila je da se očekuje da izveštaj konsultanta za prodaju preduzeća “Telekom Srbija” bude završen tokom narednih nekoliko…\nMinistar za telekomunikacije i informaciono društvo u Vladi Republike Srbije Jasna Matić izjavila je da se očekuje da izveštaj konsultanta za prodaju preduzeća “Telekom Srbija” bude završen tokom narednih nekoliko nedelja. Matić je u intervjuu za današnje izdanje dnevnog lista “Večernje novosti” istakla da će nakon tog izveštaja Vlada Srbije odlučiti o konkretnom procentu i modelu prodaje državnog udela u toj kompaniji i objaviti javni poziv da zainteresovani podnesu ponude.\nOna je ukazala na to da je konsultant započeo procenu vrednosti “Telekom Srbija”, analizu poslovanja kompanije, imovinsko-pravnih odnosa i najboljih opcija za prodaju državnog udela u tom preduzeću.\nPrema njenim rečima, očekivana cena direktno zavisi od procenta državnog udela koji će biti ponuđen na prodaju i modela prodaje i dok konsultant ne završi analizu, koja će dati mnoge odgovore, nema smisla baviti se proizvoljnim procenama.\nMatić je naglasila da su za kupovinu zainteresovane ugledne telekomunikacione kompanije, čija su imena više puta pominjana u medijima – ”Dojče telekom”, egipatski ”Oraskom”, turski ”Telekom”.\nUskoro izveštaj konsultanta za prodaju preduzeća “Telekom Srbija” was last modified: August 17th, 2010 by Redakcija\nDojče TelekomJasna MatićMTIDOraskomTelekomTelekom-Srbija\nKonkurs za opremanje računarskih kabineta otvoren do 15. septembra


PESKARA SE PRIPREMA ZA LETO\nZRENJANIN – I ove godine peskara će biti omiljeno zrenjaninsko kupalište i spas od letnjih vrućina. Turistički centar Zrenjanina uveliko je počeo sa pripremama za ovogodišnju kupališnu sezonu a jedan od koraka je i izdavanje prostora za postavljanje ugostiteljskih objekata na gradskom kupalištu „Peskara“.\nZa izdavanje je predviđen prostor od 130 kvadrata (objekat A1) po početnoj ceni od 150 000 dinara. Takođe, u zakup se daje i prostor za postavljanje objekta „Talpa 1“ površine 200 kvadrata po početnoj ceni od 150 000 dinara. Zaintresovani treba da dođu u ponedeljak u 10 časova u Turistički centar a nakon toga mogu i obići površine predviđene za izdavanje.\nZa potencijalne zakupce važno je da znaju da zbog bezbednosti kupača nije dozvoljeno postavljanje i iznajmljivanje bilo kakvog plažnog mobilijara kao što su skuteri i pedaline bez posebne dozvole Turističkog centra.\nTagoviPeskara Turistički centar grada Zrenjanina\n„Vodovod“ tvrdi: Vodosnabdevanje stabilno, uskoro dodatno poboljšanje\nPortal VojvodinaMeteo postavio prvu automatsku meteorološku stanicu\n„Vodovod“ doneo odluku da preuzme vodosnabdevanje grada\n20/05/2016 у 13:36\nTo im je svake godine najvažnije… A šta ćemo sa higijenom i čistoćom, koliko puta se prazne toalet kabine u toku sezone, tuševi nisu funkciji, jedna česma sa vodom je za potrebe cele peskare? Jedna talpa je uništena u toku dana pre mesec dana, tako što je „omladina“ uništila burad i talpa je propala u vodu, zašto čuvari nisu zvali policiju?! Ko se godinama unazad brine o redu i miru na samoj plaži u toku sezone?! NIKO! Spasioci na Peskari vode računa samo šta se dešava u vodi, dok je samoj plaži cirkus! Igra se fudbal, odbojka na plaži iznad glava građana. Kada će deo plaže gde su tuševi da se napuni peskom, taj deo je jako strm i tu građani ne mogu da se smeste. Šta ćemo sa parkingom, hoćete gradsko kupalište bez javnog parkinga? I na taj način ste mogli da popunite budžet koji bi finansirao gore navedeno. Šta ćemo sa ulicom koja prolazi čitavom peskarom, gde je haos svake godine od kola, motora kao u Bangladešu… Svi bi da se parkiraju na samoj plaži?! Građani ne mogu da prolaze od njih. Zatvorite ulicu, bila je svojevremeno rampa… Dok neko ne bude nastradao ostavićete tako.\n20/05/2016 у 13:45\nKo je dozvolio prošlogodišnjem zakupcu da smesti baštu svog kafića bukvano u plićaku peskare, na mestu gde je nekada bio tobogan?! Kako spasioci da obavljaju svoj posao, od lošeg pogleda ka vodi. Nigde nemate na uređenim plažama uz samu vodu da se prodaje i konzumira alkohol. Neka glavešine Turističkog saveza prošetaju malo do Štranda u NS i Ade u BG, neka se edukuju ako ne znaju kako se održava i finansira javno kupalište. Ko je dozvolio prošlogodišnjem zakupcu da uzme dva objekta, drugi objekat je celu sezonu držao zatvorenim ?! Zašto. Da ne bi imao konkurenciju….\nAKCIJA JKP„ČISTOĆA I ZELENILO“\nGRAĐANI KAO PARTNERI U SREDNJEM BANATU


Premijer Bugarske Borko Borisov\nBugarska vladajuća koalicija preživela je danas glasanje o nepoverenju koje je tražila opozicija optužujući vladu da ne rešava rasprostranjenu korupciju.\nBugarski parlament od 240 člana odbio je danas predlog za izglasavanje nepoverenja vladi sa 131 glasom prema 103, a šest poslanika su bila odsutni. Ovo je prvo glasanje o poverenju vladi desnog centra premijera Bojka Borisova, koja je došla na vlast u maju prošle godine.\nOpozicija je optužila vladu da je pretvorila korupciju u vladinu politiku. Prema navodima opozicije 88,5 odsto ispitanih učesnika u javnim nabavkama ove godine je reklo da ponude nisu bile objektivo procenjene.\nBugarska je u januara preuzela šestomesečno predsedavanje Evropskom unijom, prvi put od pridruživanja 2007. godine. EU je više puta kritikovala Bugarsku zbog neefikasne borbe protiv korupcije i neprocesuiranja i kažnjavanja korumpiranih zvaničnika.


Dodela zahvalnica za Svetski dan čišćenja | Fakultet za primenjenu ekologiju "Futura"\nU sredu, 26. decembra 2018. godine, u Privrednoj komori Srbije, održana je godišnja konferencija pokreta Let’s do it Serbia, na kojoj su predstavljeni rezultati najveće svetske ekološke akcije ,,Svetski dan čišćenja“ koji je Fakultet za primenjenu ekologiju Futura podržao od prvog dana.\nČak 17 miliona ljudi u 158 zemalja čistilo je planetu Zemlju 15. septembra 2018. godine, kao i 11 hiljada volontera u više od 50 timova u 23 grada i opštine u Srbiji.\nAkciju su podržali Ministarstvo zaštite životne sredine, Privredna komora Srbije, Stalna konferencija gradova i opština, Fakultet za primenjenu ekologiju Futura, kao i mnogi drugi.\nNa današnjoj konferenciji je predstavljen plan za 2019. i 2020. godinu prema kojem će se Pokret Let’s do it baviti i drugim ekološkim aktivnostima u kojima će Fakultet za primenjenu ekologiju Futura biti jedan od nosilaca.\nStudentkinjima Fakulteta za primenjenju ekologiju Futura, Jeleni Radovanović i Nikoleti Cesnak su uručene prigodne zahvalnice, koje su studentkinje preuzele u ime Fakulteta za primenjenu ekologiju Futura i profesora dr Jordana Aleksića.\nNa konferenciji je predloženo da se veći broj ljudi obuči za team leader – e na svetskom nivou i tom prilikom je pozvan Fakultet za primenjenu ekologiju Futura da izabere studenta predstavnika na Svetskoj konferenciji Pokreta Let’s do it, koja će se održati u periodu od 24. do 27. januara u Estoniji, u Talinu.


Sudski Tumač — Sudski Tumač Srbija: Simultano, konsekutivno, pismeno i sudsko prevođenje\nSudski tumači i prevodioci: Simultano, konsekutivno, pismeno i sudsko prevođenje na više od trideset jezika!\nSudski tumač je osoba koja je u većini slučajeva završila filološki fakultet, a da bi postali ovlašćeni sudski tumač morate imati najmanje 5 godina iskustva u prevodjenju. Potrebu za Sudskim tumačem u nekom gradu raspisuje Ministarstvo pravde a odluku donosi lično Ministar pravde na predlog jednog ili više predsednika viših sudova.\nKandidat pored odličnog poznavanja jezika sa kojeg i na koji se prevodi mora poznavati i pravnu terminologiju. U slučaju da kandidat nema visoko obrazovanje onda on treba da položi ispit pred komisijom koju formira Ministar pravde. Sudski tumač je profesionalac za prevođenje tekstova sa jednog ili više svetskih jezika. Sudski tumač Akademije „Oxford“ će tekst prevesti tačno, precizno i u kratkom vremenskom periodu, pod garancijom agencije.\nTumači sa kojima sarađujemo su ovlašćeni od strane nadležnog organa, što je potvrđeno važećom licencom, tako da možete biti sigurni da će tekst biti preveden bez grešaka, precizno i jasno.\nMi smo agencija koja se opredelila i specijalizovala za pružanje usluga prevođenja i kao takvi, ostvarujemo visoku efikasnost i kvalitet prilikom prevođenja. U mogućnosti smo da ponudimo usluge prevođenja na 30 svetskih jezika, od opštih, neformalnih tekstova, preko ličnih dokumenata, sve do strogo formalnih poslovnih dokumenata. Između ostalog, naši prevodioci vam mogu prevesti stručne časopise, web prezentacije, zakonska akta, prospekte, tendersku dokumentaciju, knjige i to iz mnogih oblasti, među kojima su ekonomija, politika i diplomatija, pravo, književnost, bankarstvo, žurnalistika, medicina, prirodne i tehničke nauke, turizam i mnoge druge.\nU vremenu multinacionalnih kompanija i interneta, ne sme biti jezičkih barijera. Zbog toga smo mi, Agencija „Oxford“, pomogli mnogim inostranim i domaćim organizacijama, ali isto tako i fizičkim licima, u prevazilaženju tih barijera. Povećanjem stepena zadovoljstva bivših i sadašnjih korisnika visokim kvalitetom pruženih usluga, povećali smo i sopstvenu reputaciju kod budućih korisnika. Ukoliko vam prevod predstavlja problem, obratite se profesionalnim sudskim tumačima.


Mačva protiv Napretka na svom terenu – Podrinske\nMačva protiv Napretka na svom terenu\nPrva utakmica pred šabačkom publikom u ovoj sezoni\nPrvu utakmicu u novoj superligaškoj sezoni pred svojom publikom fudbaleri Mačve igraju u subotu od 19 sati protiv ekipe Napretka iz Kruševca. Šef stručnog štaba crveno- crnih Dragan Aničić očekuje težak meč, budući da je protivnik među pet najboljih klubova u državi.\n-Ekipa Napretka ima dva sigurno najbrža špic igrača u ligi Vukanovića i Ndiaye. Igrači su dugo zajedno, dobro vođeni. Prošle godine smo tamo izgubili, ovde u Šapcu smo pobedili u teškom susretu, kakav očekujem ponovo i u subotu. Pokušaćemo da sve njihove mane iskoristimo, a dobre stvari koje imaju u igri predupredimo našom dobrom igrom u defanzivi. Sigurno je da ćemo dati sve od sebe da pokažemo da i u ovakvom sastavu u ovom trenutku možemo da pariramo svakoj ekipi u Super ligi- naveo je Aničić.\nPrvotimac Mladen Lazarević kaže da ekipa Napretka ima sličan stil igre kao i Mačva.\n-Kruševljani imaju brz kontranapad koji mi postižemo preko Gavrića i Gemovića. Mislim da neće biti mnogo igre, ali sigurno je da ćemo dati 100 posto svojih mogućnosti da osvojimo prva tri boda pred domaćom publikom. Nadam se da će podrška sa tribina biti brojna, sigurno je da nam to znači posebno u Šapcu. Prošle godine smo bili treći tim po gledanosti, nadam se da će tako biti i u ovoj sezoni- rekao je Lazarević.\nPetar Gigić veruje da je prednostŠapčana što igra na domaćem terenu, te da to moće doneti pobedu.\n-Ekipa Napretka je za razliku od nas sezonu startovala pobedom, ali u Šapcu smo mi favoriti. Ovom prilikom bih pozvao navijače da dođu u što većem broju da nas podrže i da zajedno osvojimo prva tri boda u prvenstvu. Uz naš maksimum i njihovu podršku, pozitivan rezultat mora doći- poručio je Gigić.\nBiletarnice na dan utakmice sa radom počinju od 16 časova, a cena ulaznica je ista kao i prošle sezone. Zapad 500 dinara, Istok 300 i Jug 200 dinara. Po propisu superligaškog takmičenja, deca do 16 godina mogu prisustvovati utakmicama jedino u pratnji punoletne osobe i u tom slučaju ulaz na stadion za decu je besplatan. Sezonske ulaznice se mogu kupiti u prostorijama FK Mačva svakog radnog dana od 09 do 14 časova po sledećim cenama: Zapad 5.000 dinara, Istok 3.000 i Jug 2.000 dinara.


Pet američkih bombardera proleteće u blizini ruskih granica - Sputnjik Srbija\n09:24 29 Februar 2020\nUživo: Kijevski mitropolit služi moleban uoči najveće litije u istoriji Crne Gore /video/\n22:39 01.08.2016 Preuzmite kraći link\nKako se navodi, u pitanju su bombarderi B-52 „stratofortres“ koji će biti prebačeni iz baze u Luizijani preko Severnog pola do baze u Severnom moru.\nPored toga, još dva bombardera B-2 „spirit“, kao i dodatna dva B-52, biće prebačeni iz baze Mizuri preko Pacifika do baze u Baltičkom moru.\nLetovi će biti organizovani kroz vojnu vežbu „Polarni urlik“.\nUporedo, bombarderi će uvežbavati i manevre „hvatanja“ fiktivnog protivnika u saradnji sa evropskim partnerima iz NATO-a.\nVežba „Polarni urlik“, kako se dodaje, pokazaće i sposobnosti američkih bombardera u slučajevima neophodnosti nanošenja vazdušnih napada na lokacijama velike udaljenosti.\nvojna vežba, prelet, granice, B-52, bombarderi, Rusija, SAD\n09:05 Kijevski mitropolit služi moleban uoči najveće litije u istoriji Crne Gore /video/


Ćurčić: Potrebna nam je sveža krv\nBeta\t 2. septembra 2015. 16:05\nSelektor fudbalske reprezentacije Srbije Radovan Ćurčić rekao je danas da je nacionalnom timu potrebna “sveža krv” i drugačiji pristup obavezama.\n“Svetski prvaci iz Novog Zelanda, prvaci Evrope iz Litvanije i učesnici Evropskog prvenstva u Češkoj zaslužuju da dobiju šansu i u A timu. Nama je potrebna sveža krv i drugačiji pristup obavezama u reprezentaciji”, rekao je Ćurčić u intervjuu za sajt Fudbalskog saveza Srbije.\nĆurčić je kao primarne ciljeve do kraja godine istakao popravljanje utiska iz kvalifikacija i odrađivanje baze igrača za naredni period.\n“To iziskuje proveru nekih mlađih fudbalera za koje smatramo da su budućnost srpskog fudbala. Red je da damo priliku nekim talentovanim momcima da iskažu svoj potencijal i u A reprezentaciji, kao što su to učinili u omladinskoj i mladoj selekciji”, kazao je Ćurčić.\nOn je kazao da predstojeće četiri utakmice do kraja godine nisu nevažne.\n“Iz mnogo apspekata su to bitne utakmice. Imaćemo i dve provere u novembru. Ali, mi već sada moramo da mislimo i na ono što nas očekuje za godinu dana kada počinju nove kvalifikacije za Svetsko prvenstvo u Rusiji. U tom novom takmičenju treba da pokažemo stvarne vrednosti i iskažemo sav potencijal srpskog fudbala”, kazao je selektor.\nPrema njegovim rečima, pobeda je imperativ u predstojećem kvalifikacionom susretu sa Jermenijom, kako bi se kroz dobru igru i rezultat postavio temelj za buduće nastupe.\nSrbija će u petak u Novom Sadu pred praznim tribinama dočekati Jermeniju, a potom će u ponedeljak u Bordou igrati prijateljsku utakmicu sa Francuskom.


PREDLOG ZAKONA O IZMENAMA I DOPUNAMA ZAKONA O IZVRŠENJU I OBEZBEĐENJU: Znatno povećanje pragova plata i penzija, odnosno iznosa koji su zaštićeni od mogućeg izvršenja, čime će se sprečiti da se na taj način ugroze osnovne potrebe za život dužnika\nVlada Republike Srbije utvrdila je Predlog zakona o izmenama i dopunama Zakona o izvršenju i obezbeđenju, a jedna od novina je znatno povećanje pragova plata i penzija, odnosno iznosa koji su zaštićeni od mogućeg izvršenja, čime će se sprečiti da se na taj način ugroze osnovne potrebe za život penzionera-dužnika.\nKada poslanici usvoje Predlog zakona, izvršenje će se moći sprovesti do trećine penzije, umesto dve trećine, koliko je sada, i to samo kada je reč o penziji koja ne prelazi iznos prosečne penzije u Srbiji. Ukoliko penzioner-dužnik prima minimalnu penziju, moći će da mu se skida desetina iznosa, umesto polovine, koliko je sada predviđeno.\nSamim tim što će penzionerima-dužnicima na ime izvršenja moći da se skida znatno manje novca nego sada, oni više neće biti u situaciji da s preostalim iznosom ne mogu da prežive. Nalog za izvršenje duga penzioner prema bilo kome dolazi u Fond PIO. Kada Fond dobije izvršno rešenje, ima obavezu da penzioneru obustavi iznos koji duguje. Ukoliko penzioner nema dovoljno novca koji prima na ime penzije, on se raspoređuje u mesečne rate. Fond PIO je i do sada vodio računa o tome da se dugovanja namiruju i da se na taj način izvršavaju naplate dugovanje penzionera, ali je mogao da skine do polovine penzije, a ostatak je penzioneru isplaćivan redovno.\nPo objašnjenju načelnice Odeljenja Fonda PIO za isplatu penzija po domaćim propisima Suzane Vorkapić, iznos obustave za penzionere, obračun kamate na glavni dug, troškovi izvršenja, kao i troškovi izvršitelja određuju se u rešenju, odnosno zaključku izvršitelja.\nZakonom o izvršenju i obezbeđenju predviđeno je da obustava od penzije može biti do dve trećine, odnosno polovine ukoliko penzioner prima minimalni iznos penzije. Ako je penzija opterećena obustavom po drugom osnovu, koja je bila uključena pre dostave rešenja izvršitelja, onda se obustava sprovodi na razlici od postojećeg zaduženja do dve trećine odnosno polovine penzije, objasnila je Suzana Vorkapić.\nKako je dodala, ukoliko je pak penzija već zadužena do dve trećine, odnosno polovine, ne postoji mogućnost sprovođenja obustave po osnovu zaključka izvršitelja koji je dostavio Fondu PIO.\nU tom slučaju filijala Fonda PIO ima obavezu da izvršitelja obavesti o tome da će obustava krenuti kada se za to steknu uslovi, ukazala je Vorkapićeva.\nInače, na početku ove godine u Fondu PIO bilo je 22.868 obustava od penzija po osnovu zaključka, odnosno rešenja izvršitelja, s tim što na jednoj penziji istovremeno može biti aktivno više obustava, ali samo do dve trećine, odnosno polovine mesečno iznosa. Najveći broj obustava odnosi se na dugovanje za komunalije, struju, telefon, ali ima i obustava po drugom osnovu.\nIzvršitelj koji donosi zaključak, odnosno rešenje o izvršenju, treba da ga dostavi penzioneru na kućnu adresu. Međutim, sprovođenje rešenja od Fonda PIO, koji savesno izvršava obustavu dugovanja, nije uslovljeno time da li ga je penzioner primio ili ne, pa on kreće s obustavom bez obzira na to.\nSvakog meseca, navela je Suzana Vorkapić, Fond PIO izda izvršiteljima na hiljade potvrda o visini penzije, potvrda za korisnike da li su penzioneri ili nisu i uverenja za osiguranike o tome da li su u osiguranju ili nisu.\nFond ima obavezu da na zahtev izvršitelja obezbedi pristup podacima o određenom dužniku-penzioneru kojima raspolaže, odnosno za koje vodi evidenciju, a koji su neophodni za izvršenje i obezbeđenje.\nIzvor: Vebsajt Dnevnik, Lj. Malešević, 18.06.2019.


Vesti online / Vesti / Srbija / Vučić, naslednici i šta znači njihov izbor...\nKo će naslediti funkciju premijera Srbije?\nPrema saznanjima jednog dnevnog beogradskog lista, aktuelni premijer Aleksandar Vučić suzio je izbor za svoje naslednike i on se sveo upravo na ta dva imena, prvog potpredsednika Vlade i ministarku državne uprave i lokalne samouprave.\nMogući "adut iz senke" mogao bi da bude Dušan Vujović, ministar finansija, pišu Novosti.\nKao glavni argumenti za izbor Brnabićeve u krugovima Vlade se pominju njena stručnost, angažovanost i dobri rezultati u sektoru koji vodi, ali i velika odanost Vučiću iako nije članica SNS-a.\nUpravo zbog toga Vučić ima veliko poverenje u nju i zato nije iznenađenje što se njeno ime pominje kao Vučićev najverovatniji izbor, dodaje izvor.\nDačiću, s druge strane, u prilog idu dobri odnosi sa Vučićem, koji su na uzlaznoj putanji nakon što su socijalisti podržali kandidaturu Vučića za predsednika Srbije.\n* Nova vlada, staro pakovanje\nTakođe, vetar u leđa Dačiću daje i činjenica da je već sedeo u Nemanjinoj 11 kao prvi čovek Vlade, ali i to što je kao ministar spoljnih poslova ostvario dobre kontakte širom sveta.\nMeđutim, najveća kočnica za izbor Brnabićeve ili Dačića na mesto premijera je stav naprednjaka koji smatraju da prvi čovek vlade treba da dođe iz njihovih redova.\nIpak, oni su više puta ponovili da će konačnu odluku ipak doneti Vučić, podseća izvor.\nPočinje "igra bez granica" - koga izabrati?\nDanas navodi da će Vučić odmah po povratku iz Kine u četvrtak svojim saradnicima saopštiti ko ga nasleđuje u Nemanjinoj 11.\nS druge strane, sagovornici lista Danas navode da i dalje najviše šanse da se nađe na premijerskom mestu ima lider socijalista, ali u statusu vršioca dužnosti.\nTo bi značilo da Dačić kao prvi potpredsednik Vlade obavlja poslove premijera, moguće i šest meseci, a svakako dok ne prođu parlamentarni izbori u Nemačkoj u septembru.\nTakođe, list još navodi da da se u političkim krugovima u Beogradu, posebno stranim, predstojeći događaji prate se sa velikom pažnjom.\nSmatra se, naime da će Vučićeva odluka o budućem premijeru predstavljati jasan znak da li će on zauzeti jači proevropski i proatlantski kurs, budući da mu prepreka za to više nije Tomislav Nikolić.\nUkoliko se odluči da mesto premijera poveri ličnostima kao što su Ana Brnabić ili Zorana Mihajlović, on će time poslati jasnu poruku da će se pregovori sa Albancima pod pokroviteljstvom nastaviti.\nOčekuje se i da će u tom slučaju Vučić nastaviti da "drži pod kontrolom" Milorada Dodika i da neće biti prepreka evrointegraciji celovite Bosne i Hercegovine.\nPojedini izvori Danasa očekuju da će Vučić sve iznenaditi imenom novog premijera i tvrde da će to biti osoba koja sada nije u Vladi Srbije.\nMeđutim, oni ne otkrivaju da li bi to mogao da bude Nikola Selaković, bivši ministar pravde.\nI Selakovićev, ali i izbor Nebojše Stefanovića, sadašnjeg ministra policije, na mesto premijera, predstavljao bi neku vrstu srednjeg rešenja, ali bi opet sumnje u Vučićev mogući zaokret i dalje u zapadnim krugovima bile velike.


Korona virus: U Srbiji potvrđeno još osam slučajeva, ukupno broj registrovanih 65 - BBC News na srpskom - Dnevni list Danas\nPočetna » BBC News na srpskom » Korona virus: U Srbiji potvrđeno još osam slučajeva, ukupno broj registrovanih 65\n0Piše: BBC News na srpskom 17. marta 2020. 14.01\nU Srbiji je registrovano još osmoro obolelih od korona virusa, a ukupan broj potvrđenih slučajeva u zemlji je 65, objavljeno je na sajtu ministarstva zdravlja.\n„U kućnoj izolaciji nalaze se tri osobe sa lakšom kliničkom slikom, dok je pet osoba zadržano na bolničkom lečenju, bez komplikacija, stabilnog opšteg stanja“, navodi se na sajtu.\nU nacionalnoj referentnoj laboratoriji Instituta Torlak na korona virus je testirano ukupno 335 osoba.\nEvropsko prvenstvo u fudbalu, koje je trebalo da bude održano ovog leta, biće pomereno na za sledeću godinu, preneo je BBC Sport.\nAmbasadorka Kine Čen Bo izjavila je da očekuje da kineski stručnjaci za borbu protiv korone stignu u Srbiju do kraja nedelje.\nSvi šalteri javne uprave i lokalne samouprave biće zatvoreni, a zdravstvene ustanove primaće samo hitne slučajeve.\nMinistarstvo zdravlja je otvorilo telefonske linije za psihološku pomoć građanima. Brojevi telefona objavljeni su na sajtu covid19.rs.\n„U cilju smanjenje stope anskioznosti i depresije u uslovima socijalne izolacije, kao i destigmatizacije u vezi sa sa virusom COVID-19, otvorene Nacionalne telefonske linije za pružanje psihosocijalne podrške svim građanima kojima je potrebna“, navodi se na sajtu.\nAmbasadorka Kine Čen Bo izjavila je da očekuje da kineski stručnjaci za borbu protiv korona virusa stignu u Srbiju do kraja nedelje, prenela je Radio-televizija Srbije.\nOd utorka ne rade šalteri MUP-a, ali istekla dokumenta nastavljaju da važe, saopštilo je Ministarstvo unutrašnjih poslova.\nGrađani kojima su potrebna nova dokumentaa MUP-u se mogu obratiti elektronskim putem.\nU Novom Sadu je juče uhapšen tridesetčetvorogodišnji muškarac zbog postojanja osnova sumnje da je počinio krivično delo izazivanje panike i nereda, saopštio je MUP.\nKorona virus: Alkohol i sapun – šta i koliko koristiti\nOvakva neće uticati na održavanje male mature, a ona će se održati u „nekom obliku“, izjavio je ministar prosvete Mladen Šarčević za televiziju N1 i dodao da će „videti u kojem“.\nPrijemni ispiti za fakultete kao i ispitni rokovi će biti pomereni u zavisnosti od trajanja pandemije, dodao je ministar.\n„Privremeno napuštanje soba nije administrativno iseljenje iz studentskog doma, već preventivna mera u opštem interesu“, navodi se u saopđštenju Ustanove Studentski centar Beograd.\nRad od kuće – izazov za firme i roditelje\nU narednih nekoliko dana biće doneta odluka o preduzećima u kojima „jedan roditelj treba da ostane kod kuće sa decom“, rekao je danas ministar finansija Siniša Mali za televiziju Prva.\nOn je dodao da će u narednih nekoliko dana biti doneta odluka o „takvim preduzećima“ i da će na današnjoj sednici Vlade razmotriti niz mera o rešavanju te i sličnih situacija.\n„Spremamo mere ukoliko budu potrebne za naredni period“, istakao je Mali.\nLjajić očekuje normalizaciju u snabdevanju, „kada građani steknu poverenje u to da sistem funkcioniše“.\n„Kazna je do dva miliona dinara, u zavisnosti od težine prekšaja“, rekao je Ljajić.\nNacionalna alijansa za lokalni ekonomski razvoj (NALED) predložila je Vladi Srbije, Privrednoj komori i Narodnoj banci hitno usvajanje mera za stabilizaciju privrede, prenosi RTV.\nMeđu merama su privremeno smanjenje poreza i doprinosa na zarade ili njihovo odloženo plaćanje za male biznise i najosetljivije sektore, kao i obezbeđivanje jeftinih kredita za privredu uz podršku države.\nPredloženo je i uvođenje produženog porodiljskog bolovanja i vaučera za angažovanje pomoći oko čuvanja dece kako bi se zaposleni roditelji lakše nosili sa zatvaranjem škola.\nEvropsko prvenstvo u fudbalu odložiće se za godinu godinu dana i biće održano 2012, objavio je Fudbalski savez Norveške.\nKako prenosi BBC sport pozivajući se na izvore u Evropskoj fudbalskoj uniji, čelnici UEFA ovu odluku potpisaće u utorak u toku dana.\nČelnici UEFA dana održavaju hitan video sastanak sa predstavnicima svih saveza članova.\nNorveški savez objavio je da će šampionat biti održan sledeće godine od 11. juna do 11. jula.\nU Prištini je jutros potvrđen jedan novi slučaj, pa se broj zaraženih na Kosovu popeo na 16, prenosi Kosev.\nU pitanju je ženska osoba sa Kosova koja je iz Londona stigla u ponedeljak, a njeno stanje, kao i stanje ostalih zaraženih je stabilno.\nU Severnoj Makedoniji je ukupan broj zaraženih je trenutno 18, a očekuje se da još dva pozitivna testa koja su urađena na privatnoj klinici budu uskoro portvrđena.izjavio je ministar zdravlja Venko Filipče na konferenciji za medije.\nVlada je donela odluku o zatvaranju graničnih prelaza kao i aerodroma u Skoplju, „osim za ulazak i tranzit teretnih vozila, predstavnika diplomatskog kora i drugih osoba za koje postoji poseban državni ili ekonomski interes“, rekao je Felipče.\nOd juče su na snazi rigoroznije mere za zaustavljanje virusa pa su, između ostalog, zatvorene sve obrazovne ustanove, međunarodni i domaći putnički i železnički saobraćaj.\nU Hrvatskoj od juče nije bilo novih slučajeva – i dalje je 56, prenosi portal Indeks.\nČetiri osobe su ozdravile, saopšteno je ranije.\nDo sada je u Hrvatskoj na koronavirus testirano preko 1014 ljudi, a 630 građana su pod nadzorom, dodao je Beroš.\nPrema novim merama hrvatske vlade, strani državljani koji ulaze iz žarišta zaraze moraju u obavezan karantin od 14 dana.\nHrvatski državljani koji dolaze iz područja pogođenog zarazom, dobiće rešenje za samoizolaciju, prenosi Al Džazira Balkan.\nJoš 20 slučajeva zabeleženo je u Kini, uključujući devet u Pekingu, a svi su došli iz inostranstva\n„Što manje putovanja, to ćemo lakše zadržati virus“, rekla je predsednica Komisije Ursula von der Leien koja će danas zatražiti sprovođenje ovih mera.


FoNet portal :: Pretraga / tagId=39949 / position=1\nVlast reaktivira stare teme\nPotpredsednica Stranke slobode i pravde (SSP) Marinika Tepić istakla je, komentarišući dešavanja u vezi sa muralom Ratka Mladića, da "u svakoj situaciji koja ima obeležja mržnje, huškanja, fašizma ili neofašizma, neonacizma, ekstremne desnice, progona ljudi, treba reagovati", ali i ukazala da aktuelna vlast preko tabloida "reaktivira stare teme".\nBrine situacija u BiH\nEvropska unija smatra da je situacija u Bosni i Hercegovini izvor velike zabrinutosti, izjavio je danas portparol EU Peter Stano, istakavši da je neophodno da rešenje pronađu politički lideri u zemlji.\nPodele zbog Poljske\nNa samitu šefova država i vlada zemalja članica Evropske unije ocena vladavine prava u Poljskoj izazvala je podele, jer Varšava ne želi da popusti.\nNe podsticati podele\nŠefica Delegacije Evropske unije u Crnoj Gori Kristina Oana Popa poručila je večeras da bi svi koji misle dobro Crnoj Gori trebalo da prestanu da podstiču etničke i verske podele i netrpeljivost.\n"Nije dovoljno promeniti vlast nakon 30 godina, već moramo promeniti ponašanje i loše navike. Potrebni su nam novi ljudi u politici, koji nisu kontaminirani politikom podela i nacionalizma. Bez tog iskoraka, nikada nećemo promeniti Crnu Goru", izjavio je danas potpredsednik crnogorske vlade Dritan Abazović\nPredsednik Stranke slobode i pravde Dragan Đilas izjavio je danas da se u narednih godinu dana rešava pitanje opstanka Srbije.\nRegionalni izbori u Madridu\nU regionu Madrida danas se, u atmosferi dubokih političkih podela, održavaju vanredni parlamentarni izbori, nakon što je Dijaz Ajuso raspustila parlament zbog mogućnosti da bude suočena sa izglasavanjem nepoverenja.\nSporazum lidera tri koalicije\nSvaka borba protiv korupcije je borba za Crnu Goru, saopštio je danas nosilac liste koalicije "Za budućnost Crne Gore" Zdravko Krivokapić na predstavljanju sporazuma koji su, osim Krivokapića, potpisali lider koalicije "Mir je naša nacija" Aleksa Bečić i lider koalicije "Crno na bijelo" Dritan Abazović.


NovaMedia: Kategorija > poljoprivredne kulture\nOd osnivanja 2000. godine, integracijom delova kompanija Zeneca i Novartis, koji su se bavili inovacijama i proizvodnjom sredstava za zaštitu bilja, Syngenta je danas postala najveći proizvođač sredstava za zaštitu bilja u svetu, i uopšte u agrobiznisu, jer poseduje i značajan udeo na tržištu semena ratarskih useva, povrća i cveća.\nSa preko 60 registrovanih preparata za različite namene u zaštiti bilja i javnoj higijeni, Syngenta je značajan partner poljoprivrede u Srbiji. Svima koji to žele na raspolaganju su i kvalitetni i viskoko rodni hibridi kukuruza, suncokreta, šećerne repe, uljane repice, povrća i cveća.\nNaša sredstva za zaštitu bilja su proizvodi visoke tehnologije i visoke efikasnosti, pri čemu u isto vreme zadovoljavaju i najstrožije standarde u oblasti zaštite zdravlja ljudi i životne sredine. Svi preparati koji dolaze i do srpskog seljaka, nalaze se u rukama evropskih i američkih farmera. Ne postoje naši proizvodi za manje ili više značajna tržišta, za male i velike zemlje.\nSonćanski Put T17/4\nOsnovna delatnost preduzeća je otkup, trgovina i izvoz žitarica i uljarica, kao i brokersko zastupanje drugih firmi, kako u našoj zemlji tako i u inostranstvu.


Prijatelji dece Srbije: Stradanje dece - slika države i njenih građana - Detinjarije\nNevladina organizacija “Prijatelji dece Srbije” ocenila je kao “strašno i poražavajuće” stradanje osmoro dece u požarima koji su se desili u proteklih deset meseci, navodeći da je to “slika države, njenih građana i društvene zajednice”. Ta organizacija podseća da su u požarima u Velikoj Krsni, Beogradu i Pančevu deca…\nTa organizacija podseća da su u požarima u Velikoj Krsni, Beogradu i Pančevu deca živa izgorela ili su se ugušila, i pita šta još treba da se desi da bi se reagovalo i da bi se zaštitila deca.\n“Ovi događaji su strašni, poražavajući i naša su slika. Slika naše države, nas kao njenih građana i društvene zajednice koja deklariše da su deca njen prioritet”, ističe se u saopštenju.\n“Prijatelji dece Srbije” navodi da su požari izazvani pokušajem da se deca, koja su već živela u teškom siromaštvu, ugreju, i za tragedije su na odgovornost pozvani roditelji, odnosno majke dece, ali kako se ocenjuje, odgovornost je mnogo šira.\nTa organizacija pita da li su odgovorna resorna ministrastva, lokalne samouprave, centri za socijalni rad, patronažne službe koje nisu odgovorno i po postojećoj regulativi delovali, da je problem nedostatak regulativa ili saradnje između nadležnih.\nDa li je odgovornost i na stručnoj javnosti, vladinom i civilnom sektoru, koji učestvuje u kreiranju politika za decu, ili na medije koji podižu tiraže detaljima tragedija, ali, “najčešće ne vide potrebu da posvete veću pažnju najranjivijim grupama dece u našem društvu”.\nTa organizacija postavlja pitanje i da li su “zakazali” rođaci, komšije koji su znali da deca žive u neadekvatnim uslovima, i pod izgovorom “to nisu naša posla” nisu reagovali, ili “svako od nas”, pojedinaca, koji smatramo da time treba da se bavi država, kao neka apstraktna tvorevina.\nTagovi :nesreće, požari deca, Prijatelji dece Srbije\n“Neven” ostao bez podrške Ministarstva kulture


Radite ovo pred spavanje Archives - Centar za pravilnu ishranu\nTag: Radite ovo pred spavanje\nRadite ovo pred spavanje i smršaćete\nRadite ovo pred spavanje i smršaćete kažu. Istraživanja pokazuju da kvalitetan san može da pomogne pri mršavljenju. Povoljno utiče na zdravlje i ono što radite pre spavanja. Evo koje to navike možete da uvrstite u svoj večernji ritual kako biste bili korak bliže idealnom telu.\nObezbedite sebi makar pola sata za apsolutno opuštanje pre odlaska u krevet\nJoga pre spavanja je odličan način da se telo skroz opusti pre spavanja. Duboko disanje i joga pokreti opuštaju nervni sistem, pa ćete brže zaspati.\nIzbegavajte piće pre spavanja, jer loše utiče na kvalitet sna\nTelo mora da rastvara šećer iz alkohola dok spavate, pa ne može da se odmori.\nKonzumiranje mlečnih proizvoda pomaže da izbegnete osećaj gladi u toku noći, a to znači da su male šanse da ćete se probuditi da nešto “gricnete”. Pomažu i pri izgradnji mišićnih tkiva tokom sna, tako da je odlično popiti čašu mleka ili jogurta pre nego što utonete u san.\nSpavanje u sobi sa nižom temperaturom ubrzava metabolizam, što pomaže sagorevanje kalorija\nI za kraj, obavezno pre odlaska na spavanje ugasite sva svetla. Istraživanja su pokazala da žene koje spavaju u najzamračenijim prostorijama imaju veće šanse da izbegnu gojaznost od žena koje spavajuu osvetljenijim prostorijama.


Počela masovna vakcinacija kineskom vakcinom u Kragujevcu - Ritam Grada - vesti Kragujevac\nPočetna Vesti Počela masovna vakcinacija kineskom vakcinom u Kragujevcu\nJuče je u Kragujevcu počela masovna imunizacija građana kineskom vakcinom proitvođača Sinofarm, koju će moći da prime svi zainteresovani, a ne samo oni koji su pozvani nakon prijave preko portala eUprava.\nU Institut za javno zdravlje Kragujevac stiglo je 3.500 kineskih vakcina koje su distribuirane Domu zdravlja Kragujevac. Imunizacija je organizovana na dva punkta. U Zdravstvenoj stanici broj 5 u naselju Erdoglija vakcinisano je 360 ljudi koji su se prijavili preko portala eUprava i izjasnili za Sinofarmovu vakcinu. Pored toga, svi zainteresovani sugrađani koji se nisu prijavili, a žele da prime kinesku vakcinu, to mogu da učine u Sportskoj hali „Gordana Goca Bogojević“.\n– U Kragujevcu je formirano 50 ekipa za vakcinaciju koje na deset punktova mogu dnevno da vakcinišu 2.100 lica. Za sve sugrađane koji nisu u prilici da se prijave elektronski, Grad Kragujevac je otvorio Kol centar sa pet brojeva telefona 505-800, 505-811, 505-812, 505-825 i 505-842, na koje zainteresovani mogu da se prijave za vakcinaciju. Naši operateri, nakon popunjavanja upitnika izvršiće prijavu u elektronsku bazu umesto naših sugrađana – kazala je Gordana Damnjanović.\nRadno vreme Kol centra je od 8 do 17 sati. Pored toga, nakon vakcinacije, operateri će proveravati zdravstveno stanje sugrađana.\n– Imunizacija se danas obavlja na dva punkta u periodu od 8 do 15 sati. U skladu sa svim protivepidemijskim merama u četvrtak i petak vakcinacija će se obavljati samo u hali Gordana Goca Bogojević. U zavisnosti od interesovanja građana, spremni smo da otvorimo i ostale punktove – rekao je Vasilije Antić direktor Doma zdravlja.\nUkoliko je neophodno moguće je angažovati i dodatni broj ekipa iz službe opšte medicine. Narednih dana, prema Antićevim rečima, očekuje se isporuka vakcine Sputnik i vakcine proizvođača Fajzer, ali za sada nema informacija kada i koliko doza.\nPrethodni članakDan otvorenih vrata IT Akademije “Himera” 22. januara\nSledeći članakJuče 65 novozaraženih u Kragujevcu


Lončar: Zatvoriti sve, jedina mera koja može dati rezultate | 013 info\nRTS/Tanjug\tPet, 27/11/2020 - 08:34\nMinistar zdravlja Srbije Zlatibor Lončar izjavio je sinnoć da je registrovano 2.340 zaraženih zdravstvenih radnika koronavirusom.\nOn dodaje da su 62 na bolničkom lečenju.\nLončar je za RTS kazao da su to ozbiljni resursi i ljudi koji već više od osam meseci rade u kovid-sistemu.\nKako je naveo, smirivanje situacije zavisi samo od jedinstva i sloge, odnosno od toga da se svi građani s medicinskim radnicima ujedine u borbi protiv koronavirusa tako što će narednih nekoliko nedelja izbegavati kontakte.\n"Jedina mera koja može dati rezultat jeste da se zatvori sve", kazao je Lončar i pozvao građane da poštuju propisane mere i da izbegavaju kontakte.\nKada je reč o bolničkim kapacitetima, on je rekao da za sada ima mesta za sve koji iziskuju bolničko lečenje, ali da ne mora da znači da će to biti u Beogradu i apelovao na sve da ne prave dodatni problem zdravstvenim radnicima buneći se zato što ne mogu da budu hospitalizovani baš u Beogradu, a žive u tom gradu.\n"U kovid-bolnici nema posete, kakva je razlika u kom ste gradu kada sa porodicom možete da se čujete samo telefonom?", kazao je Lončar.\n"I dalje se ne zna dovoljno o virusu" Istakao je da se do danas, posle ovoliko vremena, i dalje ne zna dovoljno o koronavirusu.\n"Zato predlažem da se koncentrišemo na ono što znamo. Ono što je dokazano, da su ovi brojevi direktno srazmerni našem odnosu i našem ponašanju prema koronavirusu", poručio je ministar.\nDodaje da ne postoji nijedna mera, osim potpunog zatvaranja, za koju može da se kaže da će dati 100 odsto rezultat, i da se to videlo u Evropi i svetu.\n"Cilj je da svaki pacijent koji zaslužuje bolničko lečenje, da ga dobije u Beogradu ili drugde, da dobije krevet, terapiju ili osoblje koje brine o njemu", rekao je Lončar.\n"Ne postoji sistem na svetu koji može da izdrži da se u kratkom roku zarazi veći deo države, a to se dešava ako se ne pridržavamo mera, to je suština svega", istakao je Lončar.\nEpidemiološka kriva će se promeniti kada se mi promenimo\nZlatibor Lončar je rekao da je za decu najbeznednije da su u vrtiću ili školi, i da se oni pridržavaju svega.\nRekao je da oni u školi nose maske, peru ruke i drže distancu. Procenjuje se, kaže, da li će i mlađi razredi da pređu na onlajn nastavu kao stariji i srednjoškolci.\nDodao je da će to oceniti srtučni deo Kriznog štaba u saradnji sa ljudima iz prosvete i ističe da se ni u jednom momentu neće nauditi deci.\nMinistar je poručio da će se epidemimološka kriva promeniti kada se mi promenimo.\n"Ja stvarno mislim da mi shvatimo, možda ne na samom početku, ali kad vidimo da je ozbiljna situacija, da ipak shvatimo", rekao je Lončar.\nPonavlja da je suština u tri stvari: da nema kontakata, da se što češće peru ruke i da se nosi maska.\nKako poručuje, ako većina to shvati i utiče na ljude da se toga pridržavaju, onda imamo svetlo na kraju tinela, i čekamo da se pojavi vakcina, a to je rešenje.\n"Sve ostalo je priča sa kojom nećete doću ni do jednog zaključka", rekao je Lončar.\nLončar je naveo da je problem što se pacijenti ne javljaju na vreme, kao i to da jedan deo ljudi i dalje ne veruje da je virus stvaran i realan, i da stvara ozbiljan problem.\n"To je ono što sam rekao, da udarimo glavom o zid, da shvatimo da korona postoji, i da pravi ozbiljan poremećaj u organizmu", rekao je ministar.\nDodaje da su to ljudi koji ne poštuju mere i koji smatraju da je korona izmišljena i da im ne može ništa. A kaže i da su to isti ljudi koji su najnervozniji kad dođu do lekara.\nUkazao je i na problem kovid negativnih koji se leče od drugih bolesti i koji ne mogu da dođu do doktora.\nGovoreći o sahrani patrijarha Irineja, Lončar je rekao da su donete preporuke i da je to bio veliki izazov. Rekao je da se posle toga išlo na brzo testiranje prisutnih i da je bio jedan broj pozitivnih, sa čijom se terapijom krenulo.


Standardi-Nov – Gaj inzenjering\nDanas na svetskom tržištu kvalitet igra vitalnu ulogu u osvajanju novih tržišta i očuvanju postojećih.\nOsnovni zahtevi kupaca se odnose na kvalitet proizvoda i usluga koji podrazumevaju pogodnost za upotrebu, pouzdanost i odgovarajuću vrednost za uloženi novac.\nKako bi obezbedilo vrunski kvalitet i osiguralo ispunjenje zahteva svakog klijenta i svih zainteresovanih strana, privredno društvo je počevši od 2006. godine sertifikovalo svoj sistem prema sledećim standradima:\nsistem upravljanja šumama - lanac odgovornosti (garancija da drvo do krajnjeg korisnika dolazi strogo praćenim lancem: od sertifikovane šume, preko obrade i proizvodnje);\nsistem menadžmenta zaštitom zdravlјa i bezbednošću na radu\nSistem kvaliteta u firmi „Gaj-Inženjering i opremanje“ doo podrazumeva izuzetno dinamičan i živ proces, unapređivanje načina i realizacije poslovanja, obezbeđivanje kontinuiteta poslovanja, mnogobrojne izmene, stalno proširivanje baze znanja zaposlenih,vodeći računa o bezbednosti i zdravlju na radu, kao i neprekidno učenje pre svega od korisnika. Takođe je upravljanje zaštitom životne sredine neizostavni zahtev koji jedno preduzeće treba da implementira u sve svoje sfere poslovanja, čime organizacija upravlja svojim procesima, smanjuje i kontroliše negativne uticaje i ruzike u odnosu na životnu sredinu.\nU današnjoj tržišnoj utakmici fokus potršača je na proizvodima koji u skladu sa ekološkim i društvenim kriterijumima. Predstavljanjem svog FSC logoa naša kompanija time dokazuje da drvo koje koriste potiče od šuma koje su gajene na održiv način.\nPrivredno društvo „Gaj-Inženjerig i opremanje“ doo se u hijerarhiji dokumenata Integrisanog sistema menadžmenta opredelilo za uspostavljanje, održavanje i unapređivanje sledeće politike Integrisanog sistema menadžmenta.\nsa našom politikom kvaliteta


Borini pozorišni dani krajem oktobra u Vranju – Nadlanu.com\nBorini pozorišni dani krajem oktobra u Vranju\nObjavljeno 19. sep 2011. / 13:53:12\nVRANJE, 19. septembra 2011. (Beta) – Festival Borini pozorišni dani ove godine biće održan od 21. do 26. oktobra u Vranju, najavio je u ponedeljak dramaturg i selektor festivala Željko Hubač.\nOn je na konferenciji za novinare u vranjskom pozorištu “Bora Stanković” rekao da će se na Festivalu predstaviti šest pozorišta iz Beograda i Vranja i da je moto 31. Borinih pozorišnih dana “DOMovina”.\nVranjska publika će 21. oktobra moći da gleda predstavu Zvezdara teatra “Život u tesnim cipelama” Dušana Kovačevića, 22. oktobra “Elijahovu stolicu” Jugoslovenskog dramskog pozorišta, u režiji Borisa Liješevića, a 23. oktobra Bitef teatar izvešće predstavu “Hipermnezija”, u režiji Selme Spahić.\nVranjsko pozorište “Bora Stanković” nastupiće pred domaćom publikom 24. oktobra sa predstavom “Autoputem” u režiji Ane Djordjević, 25. oktobra Atelje 212 sa predstavom “Pazarni dan” u režiji Egona Savina, a festival će zatvoriti Bitef teatar sa predstavom “JA i TI” Branke Stojković i Olivere Viktorović.\nAndreju Končalovskom orden Legije časti


Čestitka Selakovića novom šefu iranske diplomatije\nBEOGRAD – Ministar spoljnih poslova Srbije Nikola Selaković čestitao je danas ministru inostrasnih poslova Irana Hoseinu Amir Abdolahianu imenovanje na tu dužnost, uz želju za dalje unapređenje odnosa dve zemlje.\n„Sa veliki zadovoljstvom sam primio vest o vašem imenovanju na dužnost ministra inostranih poslova Irana. Upućujem Vam srdačne i iskrene čestitke kao i najbolje želje za uspeh, uveren da ćete zahvaljujući vašem bogatom iskustvu i znanju uspeti da odgovorite na sve izazove koje nosi ta odgovorna funkcija“, navedeno je u čestitki Selakovića.\nDodao je da je uveren da će u narednom periodu saradnja dva ministarstva, kao i lični kontakti dvojice ministara dobiti na intenzitetu i sadržaju, što će doprineti još snažnijem razvoju prijateljskih odnosa dve zemlje.\n„Nadam se da delite moje uverenje da ćemo zajedničkim zalaganjem nastaviti da razvijamo uspešnu saradnju u svim oblastima od obostranog inetresa na dobrobit naših naroda, gradeći još čvršće odnose na temelju višedecenijskog prijateljstva“, naveo je Selaković.\nTakođe, šef srpske diplomatije je izrazio zahvalnost Iranu na doslednoj podršci očuvanju teritorijalnog integriteta i suvereniteta Srbije.\n„Nadam se da ćete predvoditi delegaciju Irana na komemorativnom sastanku povodom obeležava 60. godišnjice od održavanja osnivačkog samita Pokreta nesvrstanih zemalja u Beogradu 11. i 12. oktobra ove godine“, naveo je Selaković.


Cloud9 sklopio partnerstvo sa Pumom i Microsoftom - Sportklub\nCloud9 sklopio partnerstvo sa Pumom i Microsoftom\nOstale igre Autor:Vladimir Belopavlović31. maj. 201920:30 > 20:32\nSamo par dana pred početak letnje sezone LCS lige Cloud9 je objavio dva velika partnerstva koja će im pomoći ne samo u daljem razvijanju brenda, već i u načinu na koji će se njihovi timovi pripremati za izazove koji im predstoje.\nOni su prvo objavili višegodišnju saradnju sa brendom sportske odeće Pumom koja će tokom ove godine napraviti liniju odeće za sve Cloud9 esport timove, sem London Spitfire-a, pošto Overwatch Liga ima svoj set sponzora. Dizajnirana odeća će moći da se kupi na sajtovima obe kompanije, a do kraja godine će se pojaviti i u glavnoj puminoj radnji u Njujorku.\nSa druge strane partnerstvo sa kompanijom Microsoft će omogućiti Cloud9 timovima da ostvare osetnu prednost u pripremi za takmičenja kroz programe za analizu koje će ova kompanija razviti za njih. Trener Cloud9 CS:GO tima Soham „valens“ Chowdhury je nedavno prešao na poziciju\ndirektora obrade podataka u organizaciji, a već nekoliko meseci glavni cilj mu je da unapredi analitički tim C9 što će mu sada i te kako biti omogućeno.\nDirektor sportske tehnologije u Microsoftu Mike Downey je izjavio da će saradnja imati direktan uticaj na igru Cloud9 ekipa u budućnosti i na to kako se pripremaju i treniraju. „Radićemo sa Cloud9 na tome da razvijemo sisteme koji će im pomoći da treniraju i osmisle najbolje strategije za pobedu“, izjavio je Downey.\nVlasnik i direktor Cloud9 Jack Etienne nije krio zadovoljstvo nakon sklapanja dogovora, a kako je i sam rekao – uz Microsft, Cloud9 će imati ozbiljnu prednost u odnosu na konkurenciju.\nCloud9 je prošle sezone zauzeo treće mesto u LCS ligi izgubivši od TSM-a u polufinalu i očigledno je da će preuzeti sve što je u njihovoj moći kako bi se na leto osvetili i došli to titule koja im konstantno uzmiče pred ekipama TSM i Team Liquid.\nNajnovije vesti - Ostale igre


Postavio Sonja Milekic\t On jan 19, 2017 0\nMendi savetuje da bebu stavite u krevetac malo pre nego što zaspi, kako bi navikla da samu sebe uspavljuje. “Bela buka”, poput uključenog radija, može pomoći a beba zaspi. Na taj način beba neće, kada se probudi usred noći, biti uplašena gde se nalazi i neće se razbuditi.\nKod novorođenčadi ciklus sna traje oko 60 minuta, dok kod beba starijih od tri meseca taj ciklus traje oko 90 minuta. Da biste pomogli bebi da dobro spava tokom noći, važno je da je naučite da se “smiri” i uspava nakon završenog ciklusa.\n10 najboljih načina za imitiranje materice(umirivanje bebe)


Smederevo se i dalje guši u crnoj prašini, sutra protest - NOVA portal\nDruštvo Autor:Milena Ilić Mirković21. avg. 202019:20\nTri nedelje nako što je pokret "Tvrđava" objavio snimke crnog praha koji je prekrivao kuće i dvorišta u Smederevu, i nakon intervencije nadležne inspekcije, iz ovog pokreta tvrde da je situacija i dalje ista. Zbog toga je za sutra u 18 sati zakazan protest ispred smederevske luke iz koje Železara istovaruje trošnu rudu.\nPokret „Tvrđava“ je krajem jula objavio snimke crnog praha poreklom iz smederevske Železare koji je prekrio kuće, dvorišta i useve u okolnim selima. Tim povodom je kontaktirao i Ministarstvo za zaštitu životne sredine i republičku inspekciju, koja je izašla na teren.\nMinistar za zaštitu životne sredine Goran Trivan je 2. avgusta naveo da je država reagovala i da je utvrđeno da crni prah potiče od specifične rude – siderit, čija su svojstva takva da se njenim pomeranjem stvara prašina koju vetar raznosi.\n„Republički inspektor je odmah reagovao, jer je reč o neposrednoj opasnosti po zdravlje ljudi. Doneto je rešenje kojim je inspektor privremeno zabranio odlaganje rude do ispunjavanja uslova koje moraju da obezbede da bi se rasejavanje zaustavilo“, rekao je Trivan tim povodom.\nMeđutim, Nikola Krstić iz pokreta „Tvrđava“ tvrdi da je, po pitanju zagađenja, situacija u tom grad i dalje nepromenjena.\n„Imamo opet mnogo snimaka gde se vidi taj oblak crne prašine. Imamo neke snimke iz same fabrike koje su nam slali ljudi“, kaže Krstić za Nova.rs.\nTvrdi da, iako je pokret tražio, nije dobio izveštaj inspekcijskog nadzora nad Železarom.\n“Iz saopštenja smo mogli da vidimo da je inspekcija zabranila istovar rude noću, ali istovar te rude se preko dana radi”, kaže Krstić.\nObjašnjenje inspekcije, po kom je istovar dozvoljen samo preko dana zbog, zbog povoljnijih vremenskih uslova, kako kaže, niko ne razume.\n“Oni i dalje koriste tu tursku, jeftiniju rudu koja je neverovatno prašnjava”, objašnjava on i dodaje:\n“Ta rudna prašina, taj crni prah pada neverovatno intezivno. Kad vam se nađe na rukama ne možete lako da je operete čak i kad ruke trljate sapunom. Prašina se tako neobično presijava, očigledno da tu nešto nije u redu”, tvrdi on.\nNapominje da je pokret „Tvrđava“ uzorke prašine već odneo u laboratoriju i čeka nalaze koji će pokazati koliko je ona opasna.\nZa sutra najavljen protest\nObjašnjava da je zbog ove situacije, ali i višedecenijskog zagađenje koje ljudi u Smederevu i okolini trpe zbog Železare za sutra, u 18 časova, zakazan je protsest na smederevskom keju, kod luke u centru grada, iz koje se istovaruje pomenuta ruda.\nNavodi da je u pitanju građanski protest, koji je on kao predstavnik pokreta „Tvrđava“ samo formalno, prilikom prijave, preuzeo na sebe.\nProtest je, kako kaže, nazvan „Za svu decu“, jer se životna sredina tiče građana cele Srbije, ne samo Smedereva.\nPredsednik inicijativnog odbora Stranke Slobode i Pravde (SSP) Smederevo Nikola Beronja, koji je jedan od organizatora protesta, kaže za Nova.rs da je sinoć održan sastanak na kom su definisani sledeći zahtevi protesta:\nStavite filtere za prečišćavanje na Železaru\nHitno izmestite luku iz centra grada\nObustavite korišćenje kancerogene rude iz Turske\nUklonite brda šljake\nObjavite stopu obolelih od malignih bolesti u Smederevu i mestima Vranovo, Ralja i Radinac, koja su najugroženija.\nBeronja navodi da su na sastanku, osim građana, prisustvovali predstavici pokreta Tvrđava i o on, kao predstavnik SSP-a.\nSmederevo na nogama: U subotu protest i blokada luke\n„Zagađenje u gradu je došlo do ekstremnih granica i praktično je neizdrživo. Pored toga i način na koji do tog zagađenja dolazi i odnos vlasti i investitora iz Kine prema tome je neprihvatljiv“, kaže Beronja i poziva sve građane, organizacije i političke partije da im se sutra pridruže na protestu.\nOrganizatori protesta najavili su i sutrašnje govornike, među kojima će biti: Aleksandar Jovanović Ćuta ispred pokreta Odbranimo reke Stare planine, Savo Manojlović, predsednik Udruženja za zaštitu ustavnosti i zakonitosti, Nikola Krstić iz pokreta „Tvrđava“ iz Smedereva i Irena Živković, aktivistkinja iz Bora.\ncrna prašinapokret "tvrđava"Smederevosmederevska želeuarazagađenje


S početkom ožujka u Austriji će prvi put biti više od 10.000 električnih automobila\n02.03.2017. - 14:36\nNove baterije donijet će veću autonomnost vožnje\nelektrični auti, elektromobilnost, Austrija\nOd srijede, od kada su na raspolaganju subvencije do 4.000 eura za e-automobile, u Austriji je porastao veliki interes za ova vozila. Već u 10:30 bilo je podneseno 240 prijava, od kojih je 147 općina i kompanija, a 93 privatnih, rekao je ministar životne sredine Andrae Rupprechter (ÖVP), izvijestio je Der Standard. Električni automobili će od 1. travnja imat i zelene registarske tablice p aće na taj način biti i prepoznatljiviji. Daleko najviše električnih automobila ima Austrijska pošta - više od 1.300. S početkom ožujka u Austriji će prvi put biti više od 10.000 električnih automobila. Ukupno u Austriji ima 4,8 milijuna registriranih automobila, što je u prosjeku jedan automobil na dva stanovnika. Od 2008. godine austrijska vlada potiče električnu mobilnost, i od tada je sa 21 milijuna eura promovirano oko 2.000 električnih automobila, 3.000 električnih bicikala i 3.000 stanica za punjenje, prenosi SEEbiz.


Februar 07, 2021 21:53\nKako je objavljeno na fejsbuk profilu Leposavić portal, oni su tom prilikom uručili pakete pomoći u vidu osnovnih životnih namirnica i sredstava za higijenu, i obišli tri domaćinstva kojima je opština Leposavić u saradnji sa Vladom Republike Srbije i Kancelarijom za Kosovo i Metohiju obezbedila građevinski materijal za potrebe opremanja stambenih objekata, a sve u cilju stvaranja boljih i kvalitetnijih uslova za život.\nU razgovoru sa meštanima upoznali su se sa problemima kao i mogućnostima za njihovo rešavanje.\nPredstavnici lokalne samouprave su istakli, da su svakodnevno na terenu, da u razgovoru sa meštanima identifikuju nagomilane probleme koji godinama nisu rešavani, kao i da prema tome prave plan i program budućih aktivnosti opštine Leposavić.\nTodić i Simić su istakli da će se truditi da u narednom periodu u saradnji sa Vladom Republike Srbije i Kancelarijom za Kosovo i Metohiju, pomognu svakom selu, svakom srpskom domaćinu, i stvore što bolje uslove za život i rad, održivi ostanak i opstanak na ovim prostorima.\nMeštani sela Borčane, istakli su da je današnja poseta od izuzetnog značaja za njihov dalji opstanak, i da se nadaju da će nastaviti dobru saradnju sa opštinskim rukovodstvom, koje im pruža nesebičnu pomoć i podršku.\nOvom prilikom uputili su reči zahvalnosti Kancelariji za Kosovo i Metohiju na čelu sa Petrom Petković i predsedniku Republike Srbije Aleksandru Vučiću koji su im, zajedno sa opštinom Leposavić, omogućili da poboljšaju stambene uslove i reše dugogodišnje probleme.\nTakođe, izrazili su uverenje da će srpski narod na Kosovu i Metohiji, 14.februara izaći u velikom broju i da će pružiti do sada najveću podršku Srpskoj listi, jer država Srbija nema alternativu.\nДодељен грађевински материјал и пакети помоћи мештанима села Борчане Градоначелник општине Лепосавић Зоран Тодић и...\nPosted by Leposavic Portal on Sunday, February 7, 2021\nKiMTodićSimićLeposavićBorčaneKancelarija za KiM


Porto Morto + Kene Beri & Spejs Noksi u Barutani - Moja Srbija\nČetvrtak, 26. avgust, u 20 časova, Barutana\nDom omladine Beograda predstavlja „DABL BIL ZA NOĆNI ČIL”. Ulaznice su u pretprodaji po ceni od 800 rsd na blagajni Ticket Vision u Domu omladine Beograda.\nPorto Morto iz Zagreba su veliko novo ime regionalne alternativne scene i autori sjajne muzike koja ukršta razne žanrove, ali uvek unosi dobro raspoloženje svuda gde se čuje. Ovaj progresiv pop bend kombinuje umetnički rok, elektroniku, latino i elemente tradicionalne balkanske muzike. Njihov debitantski album dočekan je sa oduševljenjem kada se posle više godina nastupanja pojavio 2017, dok je drugo po redu izdanje „Portofon” 2019, zabeležilo i prave hitove: „Kuća”, te saradnja s Darkom Rundekom u pesmi „Hodaj”, sve praćeni sjajnom video produkcijom, što je ubrzo postao zaštitni znak ovog benda. Treći album je najavljen singlom „Čekam ih”, kao elegantan iskorak u komercijalniji zvuk, te se očekuje da će zacementirati njihov status regionalne atrakcije – on donosi više telesnog uživanja i plesnog raspoloženja, nošenog moćnom duvačkom sekcijom ovog sedmočlanog benda, što je publika uvek znala da isprati, te su njihove nove pesme među najpraćenijima u ovogodišnjoj produkciji.\nKene Beri smatra se zvezdom uličnog trepa i prvim srpskim soundcloud treperom, bavi se muzikom već osam godina i za to vreme postao je jedno od velikih imena beogradskog andergraunda. Njegov najbolji prijatelj je Spejs Noksi, sa kojim pravi nezaboravne žurke gde god da nastupe zajedno, što je poslednji put bilo na Exitu 2021. Poznati po kolaboracijima (Surferi) ova dva ulična muzička mangupa nose u sebi drskost nekih prethodnih generacija inteligentnih otpadnika naše scene, od Sunshine do Ramba Amadeusa. Malo razuzdane mladićke zabave nikad nije bilo naodmet, a Kene Beri i Spejs Noksi su novi majstori izazovnih ludorija dugih beogradskih noći.\n« Koncert na Zidiću: d r a m\nApel Ujedinjenih festivala Srbije »


Svetska upotreba antibiotika raste, u Srbiji opala za trećinu | EurActiv Serbia\nMinistar zdravlja Zlatibor Lončar izjavio je da je globalna upotreba antibiotika u porastu, ali da je, kampanjom Ministarstva, njihova upotreba u Srbiji u protekle dve godine umanjena za skoro trećinu. Istovremeno je u Briselu saopšteno da je i u EU upotreba antibiotika smanjena ali i da je potrebno uložiti još više napora u borbi protiv antimikrobne rezistencije.\nPrekomerna upotreba antibiotika dovodi do veće otpornosti bakterija, što može dovesti do sve većeg broja mikroba koji su rezistentni na tri ili više antibiotika.\nLončar je 15. novembra na konferenciji "Rezultati Kampanje za racionalnu upotrebu antibiotika u Srbiji" rekao da je maksimum prepisanih antibiotika u zemlji dostignut 2015. a da je od tada njihova upotreba umanjena za 32,8%.\n"Tokom sprovođenja projekta, održano je 35 edukativnih radionica u kojma je učestvovalo 7.000 zdravstvenih radnika. Posebnu pažnju posvećujemo edukaciji pedijatara, a prepisivanje antibiotika deci je smanjeno za 12%", rekao je Lončar.\nOn je dodao da će Ministarstvo u predstojećem periodu "budno motriti" na apoteke, kako bi se sprečilo izdavanje takvih lekova bez recepta, i apelovao na građane da antibiotike ne koriste na svoju ruku.\n"U svetu se bakterijama, koje su imune na antibiotike, godišnje zarazi 700.000 ljudi, od čega 33.000 u EU. Taj problem samo evropske zdravstvene sisteme košta više od milijardu evra. Dobra vest je da se u rešavanju ovog problema napreduje, a u Srbiji je naconalni akcioni plan blizu završetka, a pripremaju se i analitički izveštaji", rekla je Pustal.\nV.d. direktora Instituta za javno zdravlje Srbije "Dr Milan Jovanović Batut" Verica Jovanović kazala je da je za sprovođenje projekta veoma važna kampanja informisanja građana o tom problemu, zbog čega je istakla značaj medija za ispunjavanje svih ciljeva.\nProfesorka na Medicinskom fakultetu u Beogradu Milica Bajčetić, koja je i članica radne grupe u Ministarstvu zdravlja za izradu vodiča za lekare u toj oblasti i grupe za racionalnu upotrebu antibiotika, navela je da su zadovoljni projektom i da je od 2007. godine od 2.000 recepata za antibiotike prepisanih na 1.000 dece, Srbija došla u evropski prosek od 1.000 prepisanih recepata.\nNa konferenciji je takođe predstavljen Nacionalni vodič dobre kliničke pakse za racionalnu upotrebu antibiotika, koji će na sajtu Ministarstva zdravlja biti dostupan i građanima, a ne samo lekarima.\nEvropski dan posvećen povećanju svesti o racionalnoj upotrebi antibiotika obeležava se svake godine 18. novembra. Ove godine se obeležava 11. put.\nI u EU manje ljudi uzima antibiotike\nEvropska komisija objavila je 15. novembra da novo istraživanje Eurobarometar ukazuje na pozitivan razvoj u upotrebi antibiotika. Naime, 32% ispitanika je reklo da su u poslednjih 12 meseci uzimali antibiotike prema 40% u istraživanju iz 2009.\nIpak, mnogi od tih antibiotika uzeti su bez potrebe i 20% je popijeno protiv gripa i prehlade a 7% bez prepisanog recepta od strane lekara.\nIstovremeno 66% ispitanika zna da se antibiotici ne koriste kod nazeba a 43% je svesno da su antibiotici neefikasni protiv virusa.\nIstraživanje je pokazalo da više od dve trećine građana želi što više informacija o antibioticima.\nKomentarišući rezultate istraživanja, evropski komesar za zdravstvo i bezbednost hrane Vitenis Andriukaitis rekao je da 33.000 smrti godišnje u Evropi zbog otpornosti na antibiotike ukazuje da je potrebno uložiti više napora u povećanje svesti i znanja o antimikrobnoj rezistentnosti.\n"Taj broj bi mogao da bude znatno manji ako se zaustavi nepotrebna upotreba antibiotika, kroz bolje dijagnoze i sprečavanje infekcija u bolnicama i zajednicama", istakao je komesar pozivajući sve koji imaju uticaja po tom pitanju da udvostruče zalaganja.


Ministarstvo: Predstavnici Venecijanske komisije pohvalili predložena rešenja u Aktu o promeni Ustava\nNa onlajn sastanku povodom teksta Nacrta akta o promeni Ustava koji je 26. oktobra dostavljen na hitno mišljenje Venecijanskoj komisiji, pohvaljena su predložena rešenja u Aktu o promeni Ustava, „koja su unapredjena usvajanjem preporuka koje su sadržane u pozitivnom mišljenju iz oktobra ove godine“, saopštilo je Ministarstvo pravde Srbije.\nU današnjem saopštenju navodi se da je na sastanku, na kome je učestvovala i ministarka pravde Maja Popović, ukazano da je kontinuirano aktivno učešće Venecijanske komisije u procesu promene Ustava u delu o pravosudju bilo od ključnog značaja za uskladjenost Akta o promeni Ustava i Ustavnog zakona za njegovo sprovodjenje sa evropskim standardima.\n„To je ujedno i dokaz kvalitetne saradnje koja je uspostavljena sa Venecijanskom komisijom i koju Ministarstvo pravde želi da nastavi već tokom sledeće godine prilikom izrade seta pravosudnih zakona. Tada će stručna pomoć Venecijanske komisije biti značajnija, jer je ustavna reforma samo prvi korak u jačanju nezavisnosti sudstva i samostalnosti javnog tužilaštva“, navodi se u saopštenju.\nMinistarstvo pravde navodi da „prave reforme ne može biti bez kvalitetnih pravosudnih zakona“.\nMinistarstvo pravde, promena Ustava, Venecijanska komisija


Smanjena eferentna kamatna stopa\nBeta 14. oktobra 2015. 13:00\nIzvršni odbor Narodne banke Srbije smanjio je danas referentnu kamatnu stopu za 0,5 procentnih poena, na 4,5 odsto, saopštila je NBS.\nIzvršni odbor NBS konstatovao je da je međugodišnja inflacija nastavila da se kreće ispod donje granice dozvoljenog odstupanja od cilja i da je u septembru 2015. iznosila 1,4 odsto, navodi se u saopštenju.\n„Inflatorni pritisci i dalje su niski i potiču od niske inflacije u međunarodnom okruženju i niskih cena primarnih proizvoda, kao i relativne stabilnosti kursa dinara kojoj doprinose popravljanje makroekonomskih performansi zemlje, a pre svega povoljna fiskalna i platnobilansna kretanja“, piše u saopštenju.\nKako se dodaje, u prilog tome govori primarni fiskalni suficit u prvih osam meseci 2015. i potpuna pokrivenost tekućeg deficita platnog bilansa prilivom stranih direktnih investicija. Inflaciona očekivanja usidrena su u granicama cilja NBS, a u slučaju finansijskog sektora i privrede ona su i niža od cilja od četiri odsto.\nDosadašnja relaksacija monetarne politike i postepeno iščezavanje dezinflatornih efekata pada cena primarnih poljoprivrednih proizvoda, trebalo bi da utiču na povratak međugodišnje inflacije u granice cilja početkom naredne godine, dok se njeno približavanje cilju od četiri odsto očekuje od sredine 2016, navela je NBS.\nNaredna sednica Izvršnog odbora na kojoj će biti doneta odluka o referentnoj kamatnoj stopi biće održana 12. novembra 2015. godine, piše u saopštenju.


Beta 31. maja 2021. 12:35\nNevladina organizacija CRTA pokrenula je danas kampanju „Ipak se nadamo“ sa ciljem aktiviranja mnogobrojnih gradjana koji su zapali u političku apatiju i koji nisu zainteresovani za politiku.\nKako se navodi u saopštenju, akcija je svojevrsna posveta „svim hrabrim gradjanima koji ne odustaju od borbe za svoja prava, a time i za demokratiju i vladavinu prava u Srbiji“.\n„Više od četvrtine gradjana Srbije uopšte nije zainteresovano za politiku. Tokom prethodne godine dve trećine gradjana nije učestvovalo ni u jednoj akciji ili inicijativi vezanoj za probleme u lokalnoj zajednici, jer većina ‘ne veruju da time mogu nešto da promene'“, pokazalo je istraživanje CRTE.\nTa organizacija dodaje da, u isto vreme, Srbija iz godine u godinu nazaduje na medjunarodnim listama i indeksima koji ocenjuju stanje demokratije jer se beleži nazadovanje u oblasti političkih i gradjanskih prava, izbornog procesa, slobode medija i radu institucija.\n„Demokratije nema bez aktivnih gradjana… Zbog toga kampanjom ‘Ipak se nadamo’ poručujemo da ne vredi čekati da ‘sve ovo prodje’ jer sve ovo je jedini život koji imamo. Uvereni smo da je krajnje vreme da se zainteresujemo, pokrenemo, povežemo, solidarišemo… Da budemo gradjani u životu, a ne samo u evidenciji. I da prihvatimo rizik nade“, dodaje se u saopštenju.


Hapšenje ruskih državljanih optuženih za zaveru\nKremlj je zatražio danas oslobađanje 33 Rusa uhapšena u Belorusiji pod optužbom da su tamo organizovali masovne nerede, nekoliko dana uoči predsedničkih izbora.\nMoskva je prethodno u četvrtak zatražila objašnjenje od zvaničnog Minska.\nPrema tvrdnji beloruskih vlasti osumnjičeni su iz privatne paravojne firme Vagner, grupe koja se dugo optužuje da je bliska Kremlju i da šalje plaćenike na strana područja.\nPortparol Kremlja Dmitrij Peskov je izjavio u petak da su pomenuta lica putovala u drugu zemlju preko Belorusije te da ni na koji način nisu umešanji u njenu politiku, prenosi Rojters.\nOn je potvrdio oni rade za privatnu firmu koja se bavi obezbeđenjem, bez navođenja njenog imena, i da prelaze preko Belorusije na putu za Tursku.\nPo njegovim rečima, nisu imali ništa ilegalno na sebi i ništa nisu uradili da prekrše zakon.\n"Neosnovano hapšenje ruskih državljana nije baš u skladu sa našim odnosima kao saveznika," istako je Peskov.\n"Zbog toga se nadamo da će naši beloruski saveznici objasniti ovaj incident u najkraćem roku i da će naši građani biti oslobođeni", dodao je portparol Kremlja.\nNeki od uhapšenih su se borili u ratu u Ukrajini, a Kijev je tražio njihovo izručenje.\nRusija i Belorusija, istorijski saveznici, od kraja 2019. imaju napete odnose pošto predsednik Aleksandar Lukašenka optužuje Rusiju da želi da svede njegovu zemlju na vazala i da se meša u predsedničke izbore zakazane za 9. avgust, što Moskva negira.\nBelorusija optžuje 33 Rusa, kao još 200 njih koji se traže, da su pokušali da "destabilizuju" zemlju uoči predsedničkih ibzora na kojima se beloruski predsednik Aleksandar Lukašenka kandiduje za šesti mandat.\nBeloruske vlasti ih optužuju da su pokušali da organizuju masovne nerede sa dvojicom pripadnika opozicije, Sergejom Tihanovskim i Mikolom Statkevičem, koji su u zatvoru već nedeljama.


Wigemark: Izgovori nas ne zanimaju, hoćemo konkretne rezultate - Klix.ba\nPoruka bh. liderima\nŠef Delegacije Evropske unije (EU) i specijalni predstavnik EU u Bosni i Hercegovini ambasador Lars-Gunnar Wigemark poručio je liderima u BiH, odnosno svima koji govore uime naše zemlje, da će od svih predstavnika institucija EU čuti istu stvar, a to je da ih izgovori ne zanimaju.\nWigemark je to izjavio u pogledu konstatovanog "zastoja u cijelom nizu reformi", a nakon što su mu danas predstavnici Alijanse za EU integracije uručili dokument "Alternativni odgovori na 716 pitanja iz Upitnika Evropske komisije za BiH".\nIstakao je da EU nije ta koja može provoditi reforme umjesto vlasti u BiH.\n"S druge strane, ukoliko dužnosnici u BiH ne žele reforme, i to je u redu. Nema veze, mi ćemo se baviti nekim drugim pitanjima", kazao je šef Delegacije EU na današnjoj pres-konferenciji, dodajući da ih priča ne interesuje te da hoće da vide konkretne rezultate.\nNaglasio je da političke igre za žrtve imaju reforme, ali da su prave žrtve zapravo građani.\nOcijenio je da je u nekim oblastima napredak vidljiv, a u nekim nikako, kao što je sloboda medija.\nProces davanja odgovora na pitanja iz Upitnika ocijenio je uspješnim, jer, kako je rekao, uspjeh je već ostvaren na temelju dosadašnjih rezultata, prisustva i interesa medija, a koji se može pripisati svima, ne samo državnim službenicima.\nPodsjetio je na obraćanje predsjednika Evropske komisije Jean-Claudea Junckera prije mjesec dana, koji je dao rokove za članstvo dvije zemlje u regiji - Srbiju i Crnu Goru, i to do 2025. godine.\nS tim u vezi, Wigemark je ukazao na to da ulazak susjedne Hrvatske u EU te najava ulaska Srbije i Crne Gore znači da su ove zemlje zaista na čvrstom putu ka EU.\n"BiH se otisnula na taj isti put s podnošenjem aplikacijom za članstvo. Prije dvije godine niko nije ni pomišljao da ćemo danas sjediti i razgovarati o odgovorima na Upitnik, uključujući odgovore koje je pripremio nevladin sektor", kazao je.\nZa ulogu nevladinog sektora kazao je da je apsolutna ključna u ovom procesu te da bez njihovog cjelovitog angažmana u procesu EU integracija - neće biti pravih integracija.\nIstakao je da je Alijansa dala važan doprinos procesu odgovaranja na pitanja iz Upitnika, odgovorivši na 716 pitanja od otprilike 3.000, koliko ih ima.\nKazao je i to da u BiH postoje skeptici koji ne vjeruju u evropski put, ali Wigemark je izrazio uvjerenje da bi se većina složila s tim da je to najbolji put.\n"Možemo se ne slagati oko toga kako napredovati na tom putu, ali on će se desiti kad-tad. Taj proces se već odvija", zaključio je.\nPozitivnim je ocijenio to što se, u BiH, za promjenu, vodi diskusija o ekonomskim pitanjima, kao i to da mehanizam koordinacije funkcionira te da se većina odgovora već priprema.\n"Naravno, ovo je tek početak, nadam se da ćete nastaviti u tom pravcu", poručio je.\nNovinarima se obratio i Igor Stojanović iz Alijanse za EU integracije koji je kazao da je alternativne odgovore za Upitnik zajednički kreiralo 135 članova Alijanse koju čine nevladine organizacije, preduzeća, mediji, aktivisti i predstavnici akademske zajednice.\nIstakao je da, iako EU integracije jesu put ka boljem životu, ipak treba razumjeti da i pored provođenja reformi, najveći broj društvenih problema ostane neriješen, jer, kako je rekao, reforme se mogu provoditi i formalno i suštinski.\n"Ako nema pritiska javnosti na institucije, političari su skloniji varijanti formalnih reformi, dijelom zbog svojih uskih interesa, a dijelom zbog toga što nemaju prave informacije o pravim problemima u raznim segmentima društva", smatra Stojanović.\nPoručio je da Alijansa želi doprinijeti da se uključi što veći broj pojedinaca, organizacija, firmi, medija i stručnjaka kako bi pomogli identificirati probleme koje treba rješavati kroz nove zakone i njihove formulacije\n"Ako želimo bolje uslove život, morat ćemo se lično uključiti da se to i dogodi", kazao i dodao da je to i bio razlog formiranja Alijanse koja će djelovati kao alat za učešće u reformama za sve zainteresirane strane.\nOhrabrio je institucije u BiH da prepoznaju značaj sektorskog partnerstava u provođenju reformi te da primjene dobre prakse zemalja koje su uspješno provele reforme.\nNajavio je da bi Alijansa trebala raditi narednih 10 godina uz poruku da "moramo uraditi više od onoga što EU od nas traži i očekuje" te da "nemamo više vremena za gubljenje".\nPružanjem odgovora na Upitnik Evropske komisije, kako je rekao, stvorila bi se kohezija između članova Radnih grupa, ali i unutar Alijanse.\nDodao je da Alijansa okuplja 12 Radnih grupa, 135 registriranih članova te pokriva 38 općina u BiH.\nDelegacija EU BiH u EU Lars-Gunnar Wigemark Upitnik Evropske komisije\n20.11.2018. u 08:08\nDodik: Opozicija dobila pet miliona da ruši institucije RS


FOTO: Ana Brnabić predsedavala sednicom Počasnog odbora Fondacije "Novi Sad – Evropska prestonica kulture" | (Vesti - 05.08.2021) Novi Sad\n05.08.2021 u 19:33h\nFOTO: Ana Brnabić predsedavala sednicom Počasnog odbora Fondacije "Novi Sad – Evropska prestonica kulture"\nNovi Sad kao Evropska prestonica kulture, u sklopu priprema za titularnu 2022. godinu, pretenduje da bude dobitnik prestižne nagrade "Melina Merkuri", koju Evropska komisija dodeljuje na osnovu uspešnosti sprovođenja projekta.\nPred poslednji panel Evropske komisije, na kojem će biti odlučeno da li će Srpska Atina biti dobitnik pomenute nagrade, održana je druga sednica Počasnog odbora Fondacije "Novi Sad – Evropska prestonica kulture" u Novom Sadu, kojom je predsedavala premijerka Ana Brnabić. Sednici su prisustvovali gradonačelnik Novog Sada Miloš Vučević, ministarka kulture i informisanja Maja Gojković, predsednik Pokrajinske vlade Igor Mirović, kao i direktor Fondacije "Novi Sad – Evropska prestonica kulture" Nemanja Milenković.\n– Nakon Sednice i obilaska ove značajne tačke za projekat EPK i razvoj grada na širem društvenom planu, mogu da kažem da sam zadovoljan. Vidi se da će ova investicija, važna za naš grad, nastaviti u punoj snazi da se realizuje, jer postoji saglasnost svih nivoa vlasti. Mi kao domaćini smo životno za ovo pitanje zainteresovani. Mnogi nisu verovali da će Kineska četvrt zaista postati pravi Kreativni distrikt, a već sada se vidi da će nedostajati prostora u odnosu na interesovanje. Nastavljamo sigurnim koracima dalje sa važnim infrastrukturnim i programskim aktivnostima i nakon te 2022. godine, godine titule - naglasio je gradonačelnik Miloš Vučević.\nKako je rečeno tokom sednice i posete Kreativnom distriktu, Novi Sad je još 2019. godine, na prošlom panelu Evropske komisije, koji je usledio nakon izveštaja sa prve sednice Počasnog odbora Fondacije, ocenjen kao jedna od najboljih Evropskih prestonica kulture u toj fazi pripreme.\n– 2008. godine je sve počelo, pismom iz Gradske kuće kada je isprva odgovor bio da država koja nije član Evropske unije, ne može da konkuriše, ali 13 godina kasnije, Novi Sad postaje Evropska prestonica kulture. Drago mi je da pratimo trendove i da industrijsko nasleđe dobija važnu upotrebnu svrhu, ali i da povezujemo kulturu i turizam, kako je to odavno praksa u svetu. Nadam se da Fondacija čini sve da budemo najuspešniji od svih prestonica, te da ćemo to krunisati nagradom koja nosi ime žene koja je osmislila projekat EPK. Po tom modelu je Ministarstvo pokrenulo projekat Prestonica kulture Srbije i očekujem da ćemo tako doprineti razvoju kulture u drugim gradovima - rekla je Maja Gojković.\nDruga sednica Počasnog odbora održana je u rekonstruisanom prostoru nekadašnje Fabrike, u Kreativnom distriktu, budućem centru savremenog stvaralaštva, jednom od pet središta kulture Novog Sada, pored podgrađa Petrovaradinske tvrđave, Almaškog kraja, centra grada i mreže kulturnih stanica, koji su u jedinstvenom poduhvatu zaštite, obnove i razvoja.\n– Pokrajinska vlada je u projekat EPK uložila preko 400 miliona dinara, i nastaviće da mu pruža podršku. U narednim godinama uslediće realizacija još jednog velikog projekta, a to je potpuna rekonstrukcija Almaškog kraja, koji je zaštićen odlukom Vlade kao kulturno dobro od nacionalnog značaja - istakao je Igor Mirović.\nU Kreativnom distriktu do sada je rekonstruisano šest objekata, završetak radova na još jednom očekuje se krajem septembra, pa su tako ostala još četiri objekta za obnovu. Umetnici, organizacije, ustanove i građani već od prošle godine imaju prilike da osete kulturni život u tom delu grada, pa će tako biti i ove godine u okviru četvrtog Kaleidoskopa kulture od 2. septembra do 8. oktobra, navodi se u saopštenju Gradske kuće.\nPovezane teme Ana Brnabić epk 2022 evropska prestonica kulture fabrika gradonačelnik Novog Sada Miloš Vučević kaleidoskop kulture kineska četvrt kreativni distrikt Maja Gojković Nemanja Milenković\nPopravite puteve i ulicne smetljarnike... regulisite rad kafana... ukunite zadrugu i farmu... i to je kultura


Unapređen tarifni paket "Prenesi" Unapređen tarifni paket “Prenesi” – Personal magazin\nViše minuta i sms poruka, mogućnost kupovine mobilnog telefona. Više besplatnih minuta i SMS poruka očekuje Telenorove korisnike koji se odluče za unapređeni postpejd paket „Prenesi“. Sve što ne potroše…\nViše minuta i sms poruka, mogućnost kupovine mobilnog telefona.\nViše besplatnih minuta i SMS poruka očekuje Telenorove korisnike koji se odluče za unapređeni postpejd paket „Prenesi“. Sve što ne potroše u jednom mesecu prenosi se i ostaje na raspolaganju u naredna tri meseca.\nUz ovaj paket korisnici će moći da kupe i mobilne telefone po nižim cenama. Novi paketi „Prenesi 80“, „Prenesi 200“, „Prenesi 400“, „Prenesi 950“ i “Prenesi 1850“ sadrže besplatne minute i SMS poruke ka svim mobilnim i fiksnim mrežama za saobraćaj u zemlji.\nKorisnik prvo troši minute i poruke prenete iz prethodnih meseci, a nakon toga besplatne minute i poruke za tekući mesec. Telenor je jedini operator u Srbiji koji korisnicima nudi pakete u okviru kojih je moguće prebacivanje nepotrošenih minuta i SMS poruka u naredna tri meseca. Novi Prenesi tarifni paketi dostpuni su svim korisnicima Telenora kao i svima koji žele da se pridruže Telenor mreži.\nUnapređen tarifni paket “Prenesi” was last modified: April 3rd, 2010 by Redakcija\nbesplatni minutiniže cenePrenesiPrenesi 1850Prenesi 200Prenesi 80Prenesi 950SMS poruketarifni paketTelenor


Arilje: Početak izgradnje fabrike za preradu voća\nU Arilju je položen kamen temeljac za fabriku za preradu voća H&S Fruits d.o.o., koja je zajednička investicija Srbije i Mađarske. Ministar poljoprivrede, šumarstva i vodoprivrede Branislav Nedimović izjavio je da su prerada voća i izvoz u inostranstvo spas za poljoprivrednike u Srbiji.\nU prvoj fazi će se proizvoditi kaše i voćni koncentrati, dok će se u Mađarskoj raditi dorada. Plan je da u kasnijim fazama u Arilju bude kompletna proizvodnja.\nPredsednik opštine Arilje Miloš Nedeljković rekao je da Arilje početkom gradnje fabrike dobija mnogo i da se nada novim investicijama u tom kraju. Naveo je i da je fabrika za preradu voća važna, jer će se time rešiti deo problema vezan za preradu malina.\nNedimović: Rezultat će biti izvoz koncentrata\nMinistar Nedimović je podsetio da je inicijativa za izgradnju fabrike potekla 2016. godine, kada je održana zajednička sednica vlada Srbije i Mađarske, a da je tokom protekle godine vlada tražila partnere, kompanije sa mađarske i srpske strane, koje imaju dobre rezultate i snagu da iznesu projekat.\n"Rezultat će biti izvoz koncentrata koji nastaje kao proizvod prerade industrijske maline i drugog voća", naveo je Nedimović, dodajući da je Vlada Srbije u januaru odlučila da za razvoj prehrambene industrije izdvaja posebna sredstva. Srpsko-mađarska saradnja će biti nastavljena na sličnim projektima na još lokacija u Srbiji, kao što su Merošina, Bojnik, Koceljeva.\nInvestitori prepoznaju podršku\nZamenik ministra spoljnih poslova i spoljne trgovine Mađarske Levente Mađar (Magyar) podsetio je da je polaganje kamena temeljca za fabriku H&S Fruits u Arilju rezultat razgovora premijera Srbije i Mađarske i želje da se mađarska ulaganja prošire i van Vojvodine, dodajući da investitori prepoznaju podršku koju srpska vlada pruža investitorima.


Prezentovan SmartDev softver namenjen jedinicama lokalnih samouprava i pokrajinskih sekretarijata na teritoriji AP Vojvodine – region.vojvodina.gov.rs\nPokrajinski sekretarijat za regionalni razvoj, međuregionalnu sardnju i lokalnu samoupravu u saradnji sa Kancelarijom za lokalni razvoj i upravlјanje projektima Univerziteta Edukons iz Sremske Kamenice, predstavili su danas u Skupštini AP Vojvodine softversko rešenje SmartDev aplikacije za strateško planiranje, upravlјanje razvojem i evidentiranje projekata namenjenim jedinicama lokalnih samouprava i pokrajinskih sekretarijata, na teritoriji AP Vojvodine.\nPomoćnik pokrajinskog sekretara za regionalni razvoj, međuregionalnu saradnju i lokalnu samoupravu Nebojša Draklulić istakao je da je pored osnovne namene ovog softvera –upravlјanje projktima u loklanim samoupravma, od velikog značaja učešće i predstavnika resornih sekretarijata u njegovoj implementaciji.\n„Kako bi proces tekao nesmetano i prema našim očekivanjima, svaki resorni Sekretarijat Pokrajinske vlade delegirao je po nekoliko predstavnika koji će biti zaduženi za implementaciju SmartDev softvera i praćenje u procesu upravlјanja projektima i dalјoj realizaciji svih sistema koji će biti pokriveni ovim softverom“ poručio je Drakulić.\nKako se navodi, celokupna ideja softvera „Pametnog planiranja“ jeste uspostavlјanje aktivnosti koje će biti koordinisane i praćene SmartDev aplikacijom kako bi projekti korištenja dostupnih sredstava maksimalno bili iskorišteni kako na lokalnom nivou i opštinma tako i na pokrajinskom nivou i u okviru Sekretarijata koji sprovode različite projkete od strateškog značaja.\nSoftversko rešenje služiće za predupređivanje svake nelogičnosti pri pisanju projekata i preciznu selekciju projektnih ideja u skladu sa potrebama i cilјevima te postavlјenoj strategiji razvoja, oblasti u kojima se projekti sprovode.\nKorisnici softvera će imati uvid u strateška dokumenta višeg reda u oblasti projekata koja su usvojena i važeća na teritorije Republike Srbije čime će izbeći mogućnost razvijanja ideja koje nisu u skladu sa definisanim cilјevima, evropskim strategijama održivog rasta i primerima dobre prekse širom Evrope.


Putin: Na Belorusiju se vrši neviđeni pritisak - Sputnjik Srbija\n04:18 28 Oktobar 2020\n10:56 29.09.2020 Preuzmite kraći link\nPredsednik Rusije Vladimir Putin primetio je neviđeni spoljni pritisak na Belorusiju. U svom video-obraćanju učesnicima Foruma regiona Rusije i Belorusije predsednik je naglasio da odnosi Moskve i Minska ostaju bratski i saveznički.\n„Sada, uzimajući u obzir tešku situaciju u kojoj se nalazi Belorusija, uključujući i uslove neviđenog spoljnog pritiska nakon predsedničkih izbora, želeo bih još jednom da ponovim: odnosi Rusije i Belorusije ne podležu ni vremenu ni političkoj situaciji, već imaju čvrst temelj. Jer naše države ujedinjuju snažne vekovima ukorenjene kulturne i duhovne veze, velike srodničke i porodične veze, zajednička istorija“, objasnio je Putin.\nPutin je naveo da je 14. septembra u Sočiju sa predsednikom Belorusije Aleksandrom Lukašenkom razgovarao o značaju saradnje regiona dveju zemalja.\nOn je istakao da je rukovodstvo Rusije i Belorusije zainteresovano za davanje „dodatnog impulsa razvoju međuregionalnih veza koje predstavljaju jednu od najvažnijih komponenti istinski bratskih, dobrosusedskih, zaista savezničkih odnosa Rusije i Belorusije, odnosa izgrađenih na principima ravnopravnosti i uvažavanja međusobnih interesa“.


Vučić: I dalje žele 'Veliku Albaniju'\nIzvor: B92, 23.Nov.2019, 12:45\nVučić: I dalje žele "Veliku Albaniju"\nPriština ne čini ništa da se pronađe kompromisno rešenje, izjavio je za današnji francuski dnevnik "Figaro" predsednik Srbije Aleksandar Vučić.\nOn je istakao da veoma ceni što šef francuske države Emanuel Makron ulaže napore u nešto za šta niko ne garantuje politički uspeh.\nVučić je upitan za nedavni sastanak sa Hašimom Tačijem, koji je priredio francuski predsednik Emanuel Makron, na marginama "Mirovne konferencije" u Parizu i mogućnost >> Pročitaj celu vest na sajtu B92 << za postizanje rešenja, rekao da nije veliki optimista.\n"Stalno smo pokušavali da nadjemo kompromisno rešenje, ali se prištinska strana nije uopšte trudila, jer želi samo da se dopadne svom javnom mnjenju. Žele da Srbija prizna nezavisnost Kosova, a zauzvrat Srbija ne bi dobila ništa", rekao je on.\nNa pitanje da li je ideja razgraničenja, odnosno razmene teritorija još aktuelna Vučić je odgovorio sa "ne", a upitan šta bi želeo da dobije za priznanje nezavisnosti Kosova on je rekao da se trenutno takvo pitanje ne postavlja.\n"Priština je odlučila da uvede takse od 100 odsto na proizvode iz centralne Srbije kako bi nas naterala da priznamo bezuslovno nezavisnost Kosova. To nije civilizovano ponašanje. Ako odgovorni na Kosovu misle da njihovo stalno ucenjivanje može da donese rezultate, varaju se. Potpisali smo aprila 2013.u Briselu sporazum sa njima koji garantuje formiranje Zajednice srpskih opština. Nisu ga ni primenili, i umesto toga izmišljaju neistine kako bi narušili naš imidž", kritikovao je on.\n"On je hrabar. Angažuje se oko važnih pitanja iako imaju male šanse da se politički isplate", rekao je Vučić.\n"To žele i samo glupe osobe to ne vide. Ponekad bi rekli da će se ujediniti pod krovom EU, a ponekad na drugi način, ali nikada nisu odustali od te ideje. Pogledajte Aljbina Kurtija koji je pobedio na izborima. Sedi, prilikom slikanja, i iza njega nema zastave takozvanog Kosova, već Albanije. I svi ambasadori, uključujući američkog i britanskog, su seli s njim i pozirali ispred albanske zastave i to im nije smetalo", kazao je on.\n"Uspostavili su nove nacionalne interese koji imaju za cilj dominaciju na Balkanu. Tako je 28.novembar nacionalni praznik Albanije, a Kurti je već najavio veliki marš ka Tirani i napao je Edija Ramu, pošto se Kurti protivi politici saradnje na Balkanu koju podržava albanski premijer", rekao je on.\n„Zahvalan sam albanskom premijeru Rami i severnomakedonskom premijeru Zoranu Zaevu što su sa mnom pokrenuli projekat koji mnogi nazivaju „Mini Ssengenom“, a koji predvidja slobodan protok izmedju naših zemalja“, rekao je on.\nUpitan šta kaže Srbima koji žele priključenje Republike Srpske Srbiji, Vučić je odgovorio da Srbija mnogo investira u Srpsku, ali da priznaje teritorijalni integritet Bosne i Hercegovine i „tačka“.\n"Izazvao je istinsku i duboku emociju kod Srba govoreći na našem jeziku pred spomenikom Francuskoj na Kalemegdanu. Činjenice da je "Vansi" preuzeo naš aerodrom, da 'Suez' brine o našoj javnoj administraciji i da Francuzi investiraju u Srbiju, su veoma važne za našu budućnost", objasnio je Vučić.\n"Albnaci žele dominaciju na Balkanu i neće se smiriti dok im to ne uspe, samo glup čovek to ne vidi: Vučić za "Figaro" o zlu Velika Albanija\nIzvor: Večernje novosti, 23.Nov.2019\nPredsednik Srbije Aleksandar Vučić izjavio je za današnji francuski dnevnik "Figaro" da Priština ne čini ništa da se pronađe kompromisno rešenje Predsednik Srbije Aleksandar Vučić izjavio je za današnji francuski dnevnik "Figaro" da Priština ne čini ništa da se pronađe...


Građanska koalicija “Prvi mart”: RS je juče jednostrano napustila Dejtonski sporazum – Magazin Plus\nHome/Građanska koalicija “Prvi mart”: RS je juče jednostrano napustila Dejtonski sporazum\nGrađanska koalicija “Prvi mart”: RS je juče jednostrano napustila Dejtonski sporazum\nGrađanska koalicija “Prvi mart” upozorava da je Vlada entiteta Republike Srpske jučer jednostrano napustila Dejtonski mirovni sporazum, donoseći odluku koja suspenduje provedbu njegovog Aneksa 7.\n– Naime, usvajanjem odluke o provjeri tačnosti podataka prilikom prijave prebivališta, kojom je suspendovan cijeli niz građanskih i političkih prava za građane nesrpske nacionalnosti u ovom entitetu, entitetska vlast je cijelu zemlju u pravnom smislu vratila u vrijeme prije potpisivanja Dejtonskog mirovnog ugovora – navodi se u saopćenju ove koalicije.\nOcjenjuju da suspenzija cijelog niza građanskih i političkih prava za građane nesrpske nacionalnosti u ovom entitetu ne ostavlja nikakve sumnje da je ovo do sada najveći i najozbiljniji korak u pravcu poništenja Dejtonskog sporazuma, odnosno podrivanja mira i stabilnosti u ovoj zemlji.\nPrema njihovim mišljenju, to još jednom potvrđuje njihove ranije iznesene stavove da je režim u entitetu RS u ovom trenutku spreman žrtvovati mir da bi ostao na vlasti.\n– Ovako otvoren nasrtaj na ustavnopravni poredak ne može i ne smije proći bez odgovora, kako međunarodne zajednice, tako i bosanskogercegovačkih vlasti, utoliko više što je sada jasno da predsjednik RS-a Milorad Dodik i njegov režim našu zemlju guraju u smjeru Ukrajine, a građane nesrpske nacionalnosti u RS-u u podjarmljenu manjinu – upozoraju iz Koalicije.\nTakođer podsjećaju da nedavno ponašanje MUP-a entiteta RS u Srebrenici ne ostavlja nikakve sumnje u to kakva sudbina čeka građane nesrpske nacionalnosti.\n– Mi u „Prvom martu“ očekujemo da Ured visokog predstavnika, prije svega, spriječi primjenu ove odluke. Ukoliko to ne uradi, očekujemo da narodu i građanima Bosne i Hercegovine objasni koje su njene posljedice, odnosno koje su posljedice njegovog nedjelovanja – navodi se u saopćenju.\nOd izabranih zvaničnika, u entitetskoj i državnoj vlasti, očekuju da poduzmu prije svega sve pravne, a potom i sve ostale korake koji su potrebni radi očuvanja integriteta i suvereniteta zemlje, odnosno očuvanja mira od neodgovornog poigravanja iza kojeg stoji skupina otuđenih političara iz entiteta RS.\nKoalicija “Prvi mart” poziva sve građane kojima su prijeratna prebivališta bila u entitetu RS da se, kao i u Srebrenici prije dvije godine, masovno prijave i registruju za glasanje na općim izborima u oktobru ove godine, te da na taj način pokažu da BiH pripada svim njenim građanima na svakom koraku, saopćeno je iz Građanske koalicije “Prvi mart”.\nNačelnica Amra Babić ugostila delegaciju Prvog viteškog dobrovoljačkog odreda


Biti „sam svoj gazda” ponekad i nije toliko zabavno… - Moja Firma\nPOČETNA Magazin Saveti Biti „sam svoj gazda” ponekad i nije toliko zabavno…\nU većini slučajeva, prva asocijacija na frazu „sam svoj gazda” neretko uključuje i onu pomisao „Blago njemu!” – jer, on ima mogućnost da rukovodi akcijama u skladu sa poslovnim i profesionalnim ciljevima koje želi da postigne, pritom samostalno krojeći budućnost svoje firme. S vremena na vreme tu je i „luksuz” organizovanja radnog dana prema sopstvenim potrebama, a ukoliko preduzeće ostvari očekivani uspeh, zasluge za to pripadaju njegovom rukovodiocu – pri čemu on, sasvim opravdano, ubira i plodove svog rada.\nSa te tačke gledišta, na preduzetništvo se neretko gleda kao na oblast u kojoj osnivači i čelnici kompanija postaju sinonimi za odvažne lidere. Ono što pak, ostaje sakriveno od mnogih očiju – a što preduzetnici najbolje osećaju na svojoj koži – jesu izazovi zbog kojih, osim ukoliko postoji međusobno partnerstvo, ovakav način poslovanja može predstavljati krajnje usamljenički poduhvat. Uspeh i ugled kompanije, ali i samog rukovodioca koji njome upravlja, pritom se često nađu na svojevrsnim ispitima, oličenim u neizbežnim situacijama sa kojima se svaki „sam svoj gazda” suočava.\nKao prvo, tu je donošenje važnih odluka.\nU određenom smislu, ovaj proces svakako predstavlja uzbudljiv izazov. Rukovodiocima nema ko da kaže „ne možeš to da radiš”, niti ih ograničava u smislu preduzimanja (ne)željenih akcija. Kao rezultat, preduzetnici pred sobom imaju gotovo neograničene mogućnosti u vidu slobode prilikom planiranja strategija, osmišljavanja načina za razvoj kompanije ili odluke o zapošljavanju kadrova.\nI sve bi bilo savršeno da privilegija zvana „samostalno donošenje odluka” ne ide rame uz rame i sa velikom odgovornošću, praćenom srazmernom količinom stresa. Neophodnost donošenja većeg broja važnih odluka u kratkom vremenskom periodu ponekad sa sobom donosi i „neželjene efekte”, budući da upravo osećaj odgovornosti praćen stresom može negativno uticati na sposobnost procenjivanja njenih dobrih i loših strana.\nA jedan od glavnih razloga za to je nedostatak nadređenih.\nČinjenica je da šefovi i rukovodioci predstavljaju „vrh piramide” u preduzeću ili firmi. Iz ugla ostatka zaposlenih, to ponekad deluje kao „baš je super biti šef, jer njegova je uvek poslednja”. U realnosti, međutim, većina njih funkcioniše u sistemu u kome upravo činjenica da postoji neko na višoj poziciji uliva određeni osećaj sigurnosti. Rukovodiocu je moguće obratiti se za savet, osloniti se na njega u situacijama kada se javi nesigurnost prilikom preduzimanja akcija i proveriti da li je neki posao dobro obavljen.\nA kada je neko na poziciji rukovodioca, takva podrška uglavnom izostaje. Tada ono „njegova je poslednja” postaje mač sa dve oštrice, gde nije baš svejedno za koju od te dve oštrice će se opredeliti. Jedna pogrešna procena u stanju je da izazove pravi domino efekat, koji ponekad neće zaobići ni one kojima se čini kako je „baš super biti šef”.\nJer, uz ono „njegova je poslednja” dolazi i suočavanje sa mogućnošću poraza.\nKada se u obzir uzme činjenica da nemali broj novoosnovanih preduzeća doživi krah već tokom prvih nekoliko godina poslovanja, jasno je da mogućnost neuspeha postaje realna opcija. Bez obzira na uloženi trud i pažljivo planiranje, svest o tome da i jedna „sitna” ili nehotična pogreška može imati poguban efekat, izazov je koji postaje sastavni deo procesa upravljanja kompanijom.\nU svemu tome, kao lideri preduzeća, rukovodioci moraju ostati „hladne glave” tokom suočavanja sa gotovo svakodnevnim izazovima ovog tipa – što u većini slučajeva zvuči mnogo lakše nego što zaista jeste.\nIz prostog razloga što takav izazov, između ostalog, podrazumeva i preuzimanje odgovornosti.\nKada se, nakon gomile neprospavanih noći, promišljanja, planiranja strategija i donošenja sitnih i krupnih odluka jedna firma izbori za svoje mesto pod predzetničkim suncem, zasluge za ostvarene rezultate idu, naravno, rukovodiocu. A kada, nakon iste te gomile neprospavanih noći, donešenih odluka i poduzetih akcija jedna nehotična pogrešna procena rezultira neuspehom, odgovornost za neostvarene rezultate preuzima – naravno, rukovodilac.\nA koliko stres i osećaj odgovornosti u takvim situacijama mogu uticati na motivaciju i mentalnu snagu potrebnu za njihovo prevazilaženje, znaju – naravno, rukovodioci.\nNa kraju, kao rezultat svega navedenog neretko se javlja i osećaj izolovanosti.\nUlaganje ogromne količina vremena, volje i upornosti u razvoj sopstvenog biznisa i postizanje vidljivih rezultata nešto je sa čim se suočavaju preduzetnici koji već imaju određeni autoritet u svetu biznisa, ali i oni koji se tek upoznaju sa tim šta zapravo znači biti preduzetnik. U zavisnosti od branše ili oblasti poslovanja, upravo kombinacija svih ovih izazova u različitim kontekstima i okolnostima ponekad stvara onaj utisak da preduzetnička delatnost predstavlja specifičan usamljenički poduhvat.\nIako neizbežne, ovakve situacije s druge strane predstavljaju svojevrsnu mogućnost suočavanja sa sopstvenim ograničenjima – kako na profesionalnom, tako i na ličnom nivou. Ono što je pri tome od ključne važnosti jeste sam pristup, odnosno način na koji će se neko sa njima suočiti.\nA ukoliko se, umesto kao nepremostive prepreke, sagledaju kao prilike da se ista ta ograničenja nadmaše, neosporno je da i ovakve situacije predstavljaju dragocene lekcije čije savladavanje donosi šanse za kontinuirani napredak i prevazilaženje sopstvenih limita.


Obama je podmetnuo sajber bombe u rusku infrastrukturu | WebTribune\nHome IZBOR Obama je podmetnuo sajber bombe u rusku infrastrukturu\nPre nego što je otišao sa dužnosti, predsednik Obama je tajno naredio prikrivenu hakersku operaciju za postavljanje sajber oružja u osetljivu rusku infrastrukturu u znak osvete za njihovo navodno mešanje u izbore u SAD, objavio je Washington Post.\nAnti War izveštava: Iako većina članaka jednostavno ponavlja jedno te i isto i poziva na sankcije, oni su takođe otkrili tajnu naredbu predsednika Obame u znak “osvete“ za navodno hakovanje.\nOva ranije tajna naredba je uključivala da američka obaveštajna služba dizajnira i postavi seriju sajber oružja u ruske infrastrukturne sisteme, sa zvaničnicima koji kažu da su oni namenjeni da se aktiviraju iz daljine kako bi pogodili najvažnije mreže u Rusiji i dizajnirani su da “im nanesu bol i nelagodnost.“\nSAD su, naravno, u više navrata pretile “osvetničkim“ sajber napadima protiv Rusije, i obećali su da će tim srušiti velike delove njihove ekonomije. Ovo se čini da su prvi konkretni planovi da se zapravo infiltriraju u ruske mreže i podmetnu takvo oružje.\nUprkos dugogodišnjoj prirodi pretnji, do kraja poslednjeg mandata Obame, sve je ovo bilo u fazi “planiranja.“ Nije potpuno jasno gde se taj plan razvio, ali zvaničnici kažu da obaveštajna zajednica, nakon što je dobila dozvolu od Obame, nije trebala dalje odobravanje od Trampa da nastave sa tim, i da je on zapravo trebalo da izda naređenje za poništenje toga, što kažu da nije uradio.\nDetalji o tome koliko daleko je sve ovo stiglo su zapravo prilično oskudni, ali je rečeno da je cilj to da SAD ima mogućnost da se osveti istog trenutka kada sledeći put budu imali sajber napad za koji naperavaju da okrive Rusiju.\nNeizgovoreno u ovom dugom izveštaju, koji citira neimenovanog bivšeg zvaničnike Obamine administracije, zagovarajući ovaj plan, je to da ako bi se objavilo da takav program postoji, tako bi obavestili Rusiju o toj pretnji.\nMeđutim, ovo odražava prioritet bivše administracije, koja nastavlja da iznosi tvrdnje da je Rusija izabrala predsednika Trampa, prioritet koji je dovoljno visok da žrtvuju ono što je trebalo biti izuzetno tajna operacija sajber napada.